Laternative: Ιουλίου 2014\nΑναρτήθηκε από Chatzelenis George στις 6:46 μ.μ. 0 σχόλια\nΜια εβραϊκή ιστορία μιλάει για μια μάνα με το παιδί της που βρίσκονται σ” ένα κλειστό βαρέλι καταμεσίς του μανιασμένου ωκεανού. Δεν έχει σημασία πώς βρέθηκαν εκεί, ας υποθέσουμε ότι το καράβι με το οποίο ταξίδευαν βούλιαξε και οι δυο τους σώθηκαν καθώς τρύπωσαν μες στο βαρέλι και στερέωσαν από μέσα το καπάκι. Το βαρέλι είναι μεγάλο, δεν βουλιάζει, υπάρχει χώρος για να ανασαίνουν. Ο άνεμος και το κύμα τους παρασέρνουν, τα τοιχώματα τραντάζονται, μάνα και γιος υποφέρουν μες στο σκοτάδι και το κρύο.\n«Δεν αντέχω, μάνα», λέει το παιδί, «θα βγω»\n«Δεν είμαστε καλά, μάνα. Θα σπρώξω το καπάκι, τουλάχιστον ν” αντικρίσω τον ουρανό, να δω τι χρώμα έχει η θάλασσα. Εδώ μέσα θα πεθάνουμε σαν τα ποντίκια, εδώ δεν ξεχωρίζουμε τη μέρα απ” τη νύχτα».\nΟ καθένας μπορεί να γράψει το δικό του τέλος σ” αυτή την ιστορία. Δεν ξέρουμε τι διάλεξε τελικά το αγόρι, όμως ξέρουμε τι διάλεξαν τέσσερα αγόρια στη Γάζα, πριν από λίγες μέρες. Αδέλφια και ξαδέλφια βγήκαν από το βαρέλι. Το έσκασαν από το σπίτι και πήγαν να παίξουν μπάλα στην ιδιόκτητη αμμουδερή παραλία ενός ξενοδοχείου. Νωπή η μνήμη του βραζιλιάνικου Μουντιάλ, ίσως κάποιες, στιγμές του θέλησαν να ζωντανέψουν. Δίχως τη φαντασμαγορία των προβολέων, του ψηφιακού τηλεοπτικού θαύματος. Εκεί, στην ακροθαλασσιά, μέρα μεσημέρι, τα δολοφόνησαν οι Ισραηλινοί. Τα πυρά ήρθαν από τη θάλασσα. Τα τέσσερα αυτά αγόρια πέθαναν άδικα κι ελεύθερα. Και οι σοφοί Εβραίοι που αφηγούνται ιστορίες σαν κι αυτή με το βαρέλι δεν έχουν τίποτα να πουν.\nΈνας έλληνας ποιητής όμως, πριν από χρόνια, μίλησε για τις «χώρες του ήλιου που δεν μπορούνε ν” αντικρίσουνε τον ήλιο», χωρίς τότε να ξέρει ότι υπάρχει και μια λωρίδα γης, μια χώρα της θάλασσας που τα παιδιά της δεν μπορούνε ν” αντικρίσουν τη θάλασσα.\nΠηγή: Εφημερίδα ΠΡΙΝ 27-7-2014\nΑναρτήθηκε από Chatzelenis George στις 6:26 μ.μ. 0 σχόλια\nΟ Γιάννης Πρετεντέρης μέσα από τη στήλη του στα χτεσινά Νέα, με το γνώριμα απορημένο ύφος του, εμφανίζεται εμβρόντητος γιατί εντόπισε «την ελαφρώς σουρεαλιστική άποψη ότι επίκειται ή ζητείται ή επιβάλλεται από κάπου και για κάποιους απροσδιόριστους λόγους μια “νέα μεταπολίτευση” – μια “μετα-μεταπολίτευση” σύμφωνα με άλλη εκδοχή».\nΑναρωτιέται ο Γ. Πρετεντέρης: «Όσοι παλικαράδες προτείνουν, μανιωδώς, μια “ανατροπή” ποτέ δεν μας λένε τι ακριβώς θέλουν να ανατρέψουν. Τη Δημοκρατία; Τον καπιταλισμό; Το αστικό καθεστώς; Το Σύνταγμα; Ή απλώς τη σημερινή κυβέρνηση;».\nΠαλικαράδες δεν θα δηλώναμε ποτέ, ας ψάξει σε άλλους χώρους και πολύ «ψηλά» για παλικαράδες και κουτσαβάκια… Αλλά επειδή ως εφημερίδα έχουμε προβάλλει ιδιαίτερα την αναγκαιότητα για μια νέα μεταπολίτευση, και συγκεκριμένα μια μεταπολίτευση του λαού, ας προσπαθήσουμε εμείς να λύσουμε την απορία του Γ. Πρετεντέρη.\nΠρώτον. Δεν θέλουμε να ανατρέψουμε κάποια «Δημοκρατία» αλλά να μεταβούμε σε μια πραγματική Δημοκρατία. Συμφωνούμε με το πλήθος των διανοούμενων στην Ευρώπη και στον κόσμο που θεωρούν ότι τα περισσότερα σύγχρονα καθεστώτα έχουν μετατραπεί στην πραγματικότητα σε «μεταδημοκρατίες», χωρίς καμιά συμμετοχή του «Δήμου» στο «Κράτος». Συντασσόμαστε, ακόμα περισσότερο, με τα εκατομμύρια των πολιτών της χώρας μας που πιστεύουν ότι ειδικά στην Ελλάδα το σημερινό καθεστώς πολύ απέχει από μια πραγματική Δημοκρατία.\nΔεύτερο. Ναι, θέλουμε ένα άλλο Σύνταγμα πολύ πιο δημοκρατικό από το ισχύον και κυρίως που θα προκύψει μέσα από την ενεργοποίηση του ίδιου του λαού. Άλλωστε, από όσα τουλάχιστον ξέραμε πριν διαβάσουμε το άρθρο του, τα Συντάγματα αλλάζουν και μάλιστα όχι μόνο από ανατρεπτικούς «παλικαράδες» αλλά συχνά ακόμα και από τις ίδιες τις καθεστωτικές δυνάμεις.\nΤρίτο. Ο καπιταλισμός και το αστικό καθεστώς ανατρέπονται συνήθως με πιο σύνθετες ιστορικές διαδικασίες αλλά ως αριστεροί θέλουμε, «γενικά», να ξεπεραστούν. Αν ο κ. Πρετεντέρης πιστεύει ότι αυτό μας βγάζει εκτός νομιμότητας, μάλλον πρέπει να ξανασκεφτεί τη δική του τοποθέτηση για τη μεταπολίτευση του 1974, μια και, από όσο ξέρουμε, εκείνη συνοδεύονταν από τη νομιμοποίηση των αριστερών και ειδικά των κομμουνιστικών κομμάτων…\nΟ Γιάννης Πρετεντέρης εμφατικά επισημαίνει ότι το βασικό πολιτικό πλαίσιο είναι δεδομένο και «σε ό,τι αφορά τη χώρα μας εγκαθιδρύθηκε το 1974», ενώ σε άλλο σημείο αναρωτιέται αν προτείνει κανείς να φτιάξουμε κάτι διαφορετικό από εκείνο που δημιουργήθηκε το 1974 και να γυρίσουμε πίσω από αυτό.\nΈχουμε κι εμείς δύο απορίες: Πρώτον, δεν έχει ακούσει ποτέ ότι οι κοινωνίες αλλάζουν καμιά φορά προς τα μπροστά και όχι προς τα πίσω; Δεύτερο, πέρα από όσα πρέπει να πει συμμορφώμενος με το ιδιαίτερο «πλαίσιο» στο οποίο διατυπώνει τις απόψεις του, στ’ αλήθεια ισχυρίζεται ότι δεν έχει καταλάβει πως σε αυτή τη χώρα το ίδιο το «αστικό καθεστώς» κατάργησε, την τελευταία πενταετία, το πλαίσιο που όρισε το 1974;\nΤο εικαστικό είναι από το plasticobilism.blogspot.gr\nΑναρτήθηκε από Chatzelenis George στις 2:05 μ.μ. 0 σχόλια\nΤο πρώτο που θα πρέπει να λεχθεί είναι ότι ο όρος «αποκατάσταση» δεν είναι ορθός. Γιατί η Μεταπολίτευση δεν συνιστά επιστροφή στο πρότερο της δικτατορίας καθεστώς, αλλά μια νέα κατάσταση. Με εμβληματική στιγμή τη νομιμοποίηση της κομμουνιστικής Αριστεράς, η Μεταπολίτευση αποτέλεσε ρήξη με το προδικτατορικό πολιτικό «απαρτχάιντ» σε βάρος των ηττημένων του Εμφυλίου.\nΑναρτήθηκε από Chatzelenis George στις 7:19 μ.μ. 0 σχόλια\nΕτικέτες Απόψεις, Διαδικτυακά, Ιστορία, Κοινωνικά, Πολιτικά\nΣε κάθε οικονομική και κοινωνική κρίση που περνάει μία χώρα, τίθενται σε κίνδυνο τα ήθη και το περιβάλλον. Οπότε δε με ξάφνιασε η χθεσινή αποκάλυψη της εφημερίδας "Ελευθεροτυπία" πως\nεισάγεται σήμερα στην Επιτροπή Παραγωγής κι Εμπορίου της Βουλής το νομοσχέδιο «Περιβαλλοντική αναβάθμιση και ιδιωτική πολεοδόμηση- Βιώσιμη ανάπτυξη οικισμών- Ρυθμίσεις δασικής νομοθεσίας». Η οικολογική ευαισθησία πάει περίπατο. Όμως δεν είναι η πρώτη φορά που το ζει αυτό η χώρα μας.\nΤο 1970 η χούντα υπέγραψε σύμβαση με τον Ωνάση στον οποίον του παραχωρούσε μία έκταση 10.000 στρεμμάτων στον Ελαιώνα της Ελευσίνας για να δημιουργήσει βιομηχανία αλουμινίου-αλουμίνας, η οποία θα απείχε λίγα χιλιόμετρα από το κέντρο της Αθήνας και θα ήταν κοντά στη θάλασσα του Σαρωνικού. Το 1971 όμως υπήρξε μία διαφωνία του Ωνάση με τη χούντα κι έτσι οι εκτάσεις πέρασαν στην Ελληνική Τράπεζα Βιομηχανικής Ανάπτυξης (ΕΤΒΑ). Το 1973 η χούντα πούλησε 2.500 στρέμματα (μέσω της ΕΤΒΑ) στον εφοπλιστή Στρατή Ανδρεάδη για να κατασκευάσει διυλιστήριο. Οι κάτοικοι των Μεγάρων κατέφυγαν στο Συμβούλιο της Επικρατείας, το οποίο υπηρετώντας τα συμφέροντα του εφοπλιστή, καθυστερούσε την εκδίκαση της υπόθεσης.\nΚι ενώ οι κάτοικοι βρίσκονταν στην Αθήνα για την εκδίκαση, οι μπουλντόζες της ΣΤΡΑΝ (εταιρία του εφοπλιστή Ανδρεάδη) εισέβαλαν στους ελαιώνες, χωρίς νομική κάλυψη (13 Απριλίου 1973) και ξεκίνησαν το καταστροφικό τους έργο, ξεριζώνοντας ένα μεγάλο αριθμό λιόδεντρων και γκρεμίζοντας κτηνοτροφικές και πτηνοτροφικές μονάδες της περιοχής. Μακελειό.\nΕκείνες τις μέρες ο Παπαδόπουλος επέμενε πως η Ελλάδα ανήκει στον λαό της ενώ κάτω από το τραπέζι ξεπουλούσε με διαδικασίες fast-track φιλέτα της Αττικής σε ντόπιο και ξένο κεφάλαιο. Όπως γίνεται σήμερα με το Ελληνικό και το Παλιό Ιπποδρόμιο και το λιμάνι του Πειραιά από τον Σαμαρά. Πόσα κοινά στοιχεία έχουν τα δύο αυτά καθεστώτα (των συνταγματαρχών και του Σαμαρά).\nΊδιες εικόνες βίαιης απαλλοτρίωσης συνέβησαν και σε άλλες περιοχές της Αττικής, όπως ο Σκαραμαγκάς, το Μενίδι, το Μαρούσι και τα Σπάτα. Κι ενώ η χούντα κι ο Ανδρεάδης υπόσχονταν αποζημιώσεις, ποτέ δε δόθηκαν λεφτά στο λαό. Όπως και σήμερα έτσι και τότε τα καθεστώτα κορόιδευαν τον λαό.\nΤο γεγονός όμως είναι πως η χούντα ξεπούλησε έναν ιστορικό τόπο όπως είναι η Ελευσίνα, στο κεφάλαιο και τον θυσίασε στο όνομα της "ανάπτυξης". Μίας ανάπτυξης που έχει ημερομηνία λήξης ενώ η καταστροφή στη φύση και τον αρχαιολογικό τόπο, είναι μη αναστρέψιμη. Η εγκληματική πράξη της χούντας έγινε λίγο πριν την πτώση της κι ενώ ήδη ξεφούσκωνε. Δεν τους ένοιαζε που κατέστρεφαν την χώρα.\nΈτσι και οι σημερινοί ακροδεξιοί πατριώτες ξεπουλάνε τη χώρα μας ακόμα και τώρα που είναι έτοιμοι να παραδώσουν την εξουσία και να οδηγηθούμε στις πολυπόθητες εκλογές (κι αν το αφήσουν διότι ζούμε εποχές του '60). Όλο το ξεπούλημα της χώρας το άφησαν οι αλήτες για το καλοκαίρι, στα θερινά τμήματα της Βουλής. Τόσο άνδρες είναι λοιπόν οι ακροδεξιοί πατριώτες μας.\nΔεν τους έφταναν οι αιγιαλοί που έχουν βάλει στο μάτι κι έχουν κάνει όλον τον κόσμο (πολίτες με νοημοσύνη) να στρέψουν την προσοχή τους και την οργή τους προς τα κει, τώρα προσφέρουν τα όλο και περισσότερο συρρικνούμενα δάση μας, στις ορέξεις των επενδυτών.\nΜε το νέο νομοσχέδιο, ο κάθε επενδυτής θα μπορεί να κάνει ότι θέλει μέσα στα δάση μιας και οι όροι και οι κανονισμοί πάνε περίπατο. Έτσι θα επιτρέπεται η κατασκευή και η λειτουργία τουριστικών δραστηριοτήτων, μονάδων μεταποίησης, δεξαμενών πετρελαιοειδών, ακόμη και μονάδων ηλεκτροπαραγωγής...\nΤο οικολογικό έγκλημα είναι τεράστιο. Αν πέρα από την παράνομη οικοδόμηση προστεθούν και οι επενδύσεις τι άλλο θα απομείνει από τα δάση μας;\nΔυστυχώς κάθε καθεστώς που πεθαίνει αφήνει πίσω του καμμένη γη. Οι χουντικοί κατέστρεψαν την Ελευσίνα και τα νεοκλασικά που ομόρφαιναν την Αθήνα. Ο Σαμαράς θα αφήσει πίσω του τσιμεντοποιημένα δάση κι αιγιαλούς.\nΘα το επιτρέψουμε αυτό;\nΑναρτήθηκε από Chatzelenis George στις 6:36 μ.μ. 0 σχόλια\nΕτικέτες Αθήνα, Απόψεις, Εξεγέρσεις, Ιστορία, Κοινωνικά, Νεοέλληνες, Οργή, Παρακράτος, Πολιτικά\nΠολλοί αναρωτιόμαστε γιατί λείπει η ανθρωπιά στο Ισραηλινό στρατόπεδο. Πως γίνεται τα εγγόνια ανθρώπων που επιβίωσαν από τα στρατόπεδα συγκέντρωσης να φέρονται χειρότερα σε αδύναμους συνανθρώπους τους;\nΗ απάντηση δίνεται στο αριστουργηματικό animation "Βάλς με τον Μπασίρ" όπου την ίδια απορία έχει ένας Ισραηλινός καθώς θυμάται τον πόλεμο στον Λίβανο και την σφαγή στα χωριά Σάμπρα και Σατίλα και προβληματίζεται για την κατάντια της χώρας του σ' εκείνα τα γεγονότα. Τη λύση στο προβληματισμό του την δίνει ένας ψυχολόγος, ο οποίος του (μας) εξηγεί για την απώλεια μνήμης που έχει υποστεί ολόκληρος ο λαός του Ισραήλ, ο οποίος αφού πέρασε το σοκ του Δευτέρου Παγκοσμίου Πολέμου, έγινε χειρότερος από τον διώκτη του, τους ναζί.\nΣήμερα οι Ισραηλινοί είναι ένα επίπεδο χειρότεροι από τους ναζί του Χίτλερ. Πειραματίζονται για τα νέα τους όπλα στις παλαιστινιακές συνοικίες, χρησιμοποιούν βόμβες φωσφόρου (έχουν απαγορευτεί) οι οποίες καίνε το θύμα κατά βάθος κι όχι κατά επιφάνεια, οπότε φανταστείτε να καίγεστε από μέσα σας και να μη μπορείτε να κάνετε τίποτα. Επίσης βαράνε ανεξέλεγκτα στην πιο πυκνοκατοικημένη περιοχή του κόσμου, γνωρίζοντας πως θα χτυπήσουν παιδιά και γυναίκες. Δεν τους νοιάζει και το χουν αποδείξει αυτό με τη συμπεριφορά τους. Αρκετοί Ισραηλινοί πανηγύριζαν μπροστά στις κάμερες τους βομβαρδισμούς καθώς τους παρακολουθούσαν από τον απέναντι λόφο, ξέροντας πως σε κάθε έκρηξη κάποιες άλλες οικογένειες ξεκινούσαν ένα νέο πένθος για κάποιο δικό τους πρόσωπο τη στιγμή που έβλεπαν το σπίτι τους να γκρεμίζεται. Πόσα παιδάκια θα πεθάνουν ακόμα εκεί;\nΤον αποτροπιασμό για την σφαγή των αμάχων τον έδειξε κι ο Τζόν Κέρι, χωρίς να ξέρει ότι τα μικρόφωνα είναι ανοιχτά ενώ η ηγέτης του απάνθρωπου μοντέλου της Ευρωπαϊκής Ένωσης, Άνγκελα Μέρκελ, εξακολουθεί να υποστηρίζει τις επιθέσεις των Ισραηλινών. Οι φασίστες δύσκολα μπορούν να κρύψουν τη χαρά τους. Αντιθέτως στην Ελλάδα έχουν ξεμπροστιασεί τόσο πολύ που πλέον κρύβονται πίσω από μία ένοχη σιωπή (π.χ. Βενιζέλος).\nΟ κόσμος όμως δεν πρέπει να μένει βουβός μπροστά στη σφαγή. Ξέρουμε πως δεν θα ακουστούμε για μία ακόμη φορά αλλά οφείλουμε να φωνάξουμε για να δείξουμε προς τους δολοφόνους (έμμεσους κι άμεσους) πως γνωρίζουμε την αλήθεια. Δε ξεσηκωνόμαστε εναντίον σ' αυτούς αλλά για να αφυπνίσουμε το υπόλοιπο κομμάτι του λαού που ακόμα κοιμάται.\nΟι συγκεντρώσεις δεν είναι η λύση, διότι πολύ απλά λύση δεν υπάρχει. Το Ισραήλ δε θα διαλύσει την Χαμάς διότι πολύ απλά την έχει ανάγκη για να εξασκεί τα νέα πολεμικά της όπλα, τα οποία τα πουλάει σε άλλες χώρες (τα δακρυγόνα που μας ρίχνουν οι ματατζήδες είναι ισραηλινά). Όλα είναι μπίζνες.\nΌλοι θα ξεχάσουμε τον πατέρα με το αποκεφαλισμένο του παιδί να τρέχει έντρομος μέσα στα συντρίμμια. Θα το ξεχάσουμε διότι το χουμε δει αρκετές φορές στις τηλεοράσεις μας κι έχουμε πλέον μία απάθεια στις σφαγές. Αλλά ως πότε θα δεχόμαστε να σφάζονται παιδιά; Ως πότε θα αφήνουμε κενούς ανθρώπους όπως την Μέρκελ να υποστηρίζουν τους δολοφόνους.\nΜία ηθική νίκη των ημερών είναι πως όσοι φίλοι (στο facebook) υποστήριζαν το Ισραήλ, κρατούν πλέον μία σιγή ιχθύος μιας και έχουν την αντίληψη πως θα φανούν πολύ μαλάκες στα μάτια των υπολοίπων σε περίπτωση που πουν κάτι υπέρ του Ισραήλ, όπως έκαναν παλιότερες μέρες. Αυτή η σιωπή δίνει την πρώτη νίκη προς στους συμπαραστάτες των Παλαιστινίων στην άτυπη μάχη για την κοινή αντίληψη των γεγονότων. Αυτό πρέπει να μας σπρώξει στους δρόμους και να φωνάξουμε περισσότερο.\nΟπότε οφείλουμε να βρεθούμε όλοι απόψε στο Σύνταγμα!\nΕτικέτες Αθήνα, Ακτιβισμός, Απόψεις, Διεθνή, Εξεγέρσεις, Κοινωνικά, Νεοναζί, Πόλεμος, Στρατός\nΗ ετήσια έκθεση του ΟΗΕ για τους πρόσφυγες πέρασε σχεδόν απαρατήρητη. Την περασμένη χρονιά είχαμε πάνω από πενήντα εκατομμύρια πρόσφυγες. Είναι η μεγαλύτερη ανθρωπιστική καταστροφή μετά τον Β΄ Παγκόσμιο Πόλεμο. Ανάμεσά τους 25.000 ασυνόδευτα παιδιά, που είχαν χάσει και τους δυο γονείς τους. Εκτός από τα πέντε εκατομμύρια πρόσφυγες από την Παλαιστίνη, που αποτελούν τον μεγαλύτερο προσφυγικό πληθυσμό, έχουμε Αφγανούς, Σύρους και Σομαλούς. Χώρες που τις θερίζει ο πόλεμος. Μονάχα η Συρία είχε δυόμισι εκατομμύρια πρόσφυγες. Οι πλούσιες χώρες της Δύσης, ο υποτιθέμενος «Ευρωπαϊκός Πολιτισμός», όχι μόνο δεν έστερξε να βοηθήσει αυτούς τους ικέτες αλλά δημιούργησε ισχυρά μεταλλαγμένα φασιστικά κόμματα, που χτίζουν τη δύναμή τους με το μίσος και τη βία προς τους αδύνατους.\nΗ Ελλάδα βέβαια δεν αποτελεί εξαίρεση. Θυμήθηκε τα Μακρονήσια της και τις Γυάρους της και τους φυλάκισε και έτσι έλυσε το πρόβλημα. Σύμφωνα με τον Αντόνιο Γκουτιέρες, τον υπεύθυνο για τους πρόσφυγες στον ΟΗΕ, αν όλοι αυτοί οι πρόσφυγες της περασμένης χρονιάς είχαν το δικό τους κράτος, θα ήταν το 24ο πολυπληθέστερο του κόσμου. Μιλάμε για τέτοια μεγέθη. Και για να δούμε τώρα ποιες είναι οι πέντε πιο φιλικές χώρες στον κόσμο για τους πρόσφυγες, σύμφωνα πάντα με τα στοιχεία του ΟΗΕ. Πρώτο είναι το Πακιστάν, ακολουθεί το Ιράν, μετά ο Λίβανος και έπονται η Ιορδανία και η Τουρκία. Πού να είναι άραγε η Ευρώπη; Πουθενά. Στις δέκα πιο φιλόξενες χώρες βρίσκουμε το Τσαντ, την Αιθιοπία, την Κένυα, αλλά καμία ευρωπαϊκή χώρα.\nΤι να συμβαίνει άραγε με την Ε.Ε.; Και εδώ ας ρίξουμε μια ματιά σε ένα βιβλίο που κυκλοφόρησε πρόσφατα στη Γαλλία με τίτλο «Η Μεγάλη Ύφεση». Πρόκειται για ένα συλλογικό έργο, που επιστήμονες από διάφορες ειδικότητες ασχολούνται με το πρόβλημα της Ελλάδας και το συνδέουν με το μέλλον της Ευρώπης. Η συμμορία Σαμαρά-Βενιζέλου έχει αναλάβει να μετατρέψει μια ευρωπαϊκή χώρα σε πειραματόζωο, και αυτό το μοντέλο θα μεταφερθεί σταδιακά σε όλη την Ευρώπη. Και εδώ πρέπει να δούμε την ανικανότητα της Αριστεράς να κατανοήσει αυτήν τη νέα πραγματικότητα. Βλέπει να διαλύονται τα πάντα, χωρίς να μπορεί να δώσει καμία νικηφόρα μάχη. Εγκλωβισμένη σε έναν στείρο κυβερνητισμό, συγχέει τους ψηφοφόρους με την κοινωνία. Διαβάστε συντροφάκια και κανένα Πουλαντζά ή Ελεφάντη. Δικοί σας ήταν.\nΑλλά για παρηγοριά σας, και εμείς οι δημοσιογράφοι, δεν είμαστε καλύτεροι. Κλάνει ο κάθε ασήμαντος πολιτικός κι εμείς του δίνουμε χώρο, σαν να έπαιξε κοντραμπάσο στο Μέγαρο Μουσικής. Και εδώ είναι να ζηλεύεις για τη δουλειά που κάνουν οι συνάδελφοί μας στον διεθνή Τύπο. Συνεργείο της «Guardian» αποκάλυψε ένα δίκτυο δουλεμπορίου στην Ταϊλάνδη, περίπου μισό εκατομμύριο δουλεύουν χωρίς να πληρώνονται, βασανίζονται και εκτελούνται για να έχουμε ωραίες και φτηνές γαρίδες, στην Ευρώπη και τις ΗΠΑ. Αν και η δουλεία είναι απαγορευμένη σε όλες τις χώρες, υπολογίζεται πως αυτή τη στιγμή υπάρχουν 21 εκατομμύρια σκλάβοι σε όλο τον κόσμο, σύμφωνα με τον Διεθνή Οργανισμό Εργασίας. Ανάμεσά τους και πολλά παιδιά. Το ίδιο ισχύει και για το Κατάρ.\nΛέγεται πως η βλακεία είναι απεριόριστη. Η ευφυΐα όμως έχει όρια. Και είναι σίγουρο πως τα κυρίαρχα ΜΜΕ είναι η βασική παραγωγή της βλακείας, απαραίτητης προϋπόθεσης για κάθε εξουσία. Τι κάνουμε λοιπόν εμείς, οι μειονότητες, που θέλουμε να ζήσουμε με αξιοπρέπεια σε έναν κόσμο ζοφερό; Εχουμε ένα όπλο. Και αυτό είναι αποτελεσματικό. Την αγοραστική μας δύναμη. Πριν αγοράσεις ένα προϊόν, δες ποιος κρύβεται από πίσω. Θες να αγοράσεις μια εφημερίδα; Ελεύθερος είσαι. Αλλά αν τη βγάζει κάποιος εφοπλιστής, σημαίνει πως γίνεσαι κι εσύ εφοπλιστής; Αν αγοράσεις γαρίδες σε προσφορά από το Carrefour, δες αν είναι από την Ταϊλάνδη. Αλλιώτικα ενισχύεις το δουλεμπόριο. Και τόσα άλλα. Λίγη σκέψη χρειάζεται. Να ξεφύγουμε από τον καταναλωτή και να γίνουμε πολίτες. Και εδώ πέφτουμε στα δύσκολα.\nΑναρτήθηκε από Chatzelenis George στις 7:50 μ.μ. 0 σχόλια\nΕτικέτες Απόψεις, Διεθνή, Εφημερίδες, Κοινωνικά\nTμήμα αρχαϊκής νεκρόπολης του 7ου και 6ου π.Χ. αιώνα ανακαλύφθηκε σε οικόπεδο στη θέση "Ψωμί" Δήμου Χίου, κατά την πραγματοποίηση δοκιμαστικής έρευνας.\nΕτικέτες Εφημερίδες, Χίος\nΤην ίδια στιγμή, οι Σέρβοι εθνικιστές έχουν κάνει ήρωα τον αναρχικό Gavril Princip, δολοφόνο του αρχιδούκα Φερδινάνδου και της γυναίκας του στις 28 Ιουνίου 1914 στο Σαράγεβο. Είναι κάπως σαρκαστικό βέβαια ότι ο ανήλικος τότε ακόμη Γαβριήλ, ούτε Μεγάλη Σερβία ήθελε ούτε καν χριστιανός ορθόδοξος δήλωνε, αλλά ποιος νοιάζεται για τέτοιες λεπτομέρειες σήμερα…\nΕπί σοσιαλιστικής Γιουγκοσλαβίας, η γέφυρα στην οποία δολοφονήθηκε το βασιλικό ζεύγος των Αψβούργων αναφερόταν στο περιστατικό σαν μια «λαϊκή διαμαρτυρία εναντίον της τυραννίας», δηλαδή της αυστροουγγρικής κατοχής των σερβικών εδαφών τής μετέπειτα Γιουγκοσλαβίας, ενώ ήδη Ευρωπαίοι ιστορικοί αρχίζουν και αναθεωρούν την αφήγηση που αποδίδει μόνο στους Γερμανούς την ευθύνη για το ξέσπασμα του Μεγάλου Πολέμου. Από την πλευρά της, η σερβική κοινότητα δεν δείχνει καθόλου διατεθειμένη να δεχτεί τον στιγματισμό της (έναν ακόμη) για την εκατόμβη των δέκα εκατομμυρίων νεκρών του Α΄ Παγκοσμίου πολέμου, οπότε απείχε των εκδηλώσεων…\nΑναρτήθηκε από Chatzelenis George στις 4:34 μ.μ. 0 σχόλια\nΕτικέτες Απόψεις, Διεθνή, Θεωρίες, Ιστορία, Κοινωνικά, Πόλεμος\nΤην ώρα που γράφονται αυτές οι γραμμές, οι νεκροί στη Γάζα έχουν φτάσει τους 81. Όλα δείχνουν ότι το λουτρό αίματος δεν θα σταματήσει, αφού ο Νετανιάχου δεσμεύτηκε για τη συνέχιση των βομβαρδισμών. Ως συνήθως, η πλειονότητα των νεκρών είναι άμαχοι, ανάμεσά τους πολλά παιδιά. Ως συνήθως, οι όποιες υποδομές της Γάζας κονιορτοποιούνται. Ως συνήθως, η λεγόμενη "διεθνής κοινότητα" δεν πράττει οτιδήποτε για να σταματήσει την επιθετικότητα του Ισραήλ, περιοριζόμενη στα γνωστά ευχολόγια περί ειρήνης.\nΣε ό,τι αφορά το Παλαιστινιακό, εδώ και δεκαετίες καλλιεργούνται δύο μύθοι από τα ΜΜΕ και τις κυβερνήσεις της Δύσης. Ο πρώτος είναι ότι στην Παλαιστίνη διεξάγεται μια σύγκρουση μεταξύ δύο αντιπάλων εθνοτήτων, κάτι σαν τον πόλεμο Ιράν-Ιράκ τη δεκαετία του ’80. Εντούτοις, αυτό που όντως συμβαίνει, είναι η κατοχή από το Ισραήλ παλαιστινιακών εδαφών κατά παράβαση της διεθνούς νομιμότητας, ιδιαίτερα της απόφασης 242 του ΟΗΕ. Οι Παλαιστίνιοι έχουν κάνει το μεγάλο συμβιβασμό (ακόμα και η Χαμάς τον αποδέχεται εμμέσως) να αναγνωρίσουν το κράτος του Ισραήλ, παρά το ότι αυτό το 1948 κατέλαβε το 78% της ιστορικής Παλαιστίνης και μετέτρεψε σε πρόσφυγες 750.000 Παλαιστίνιους. Αντιθέτως, το Ισραήλ δεν επιτρέπει στους Παλαιστίνιους να οικοδομήσουν το κράτος τους στο 22% της ιστορικής Παλαιστίνης (ήτοι στη Δυτική Όχθη και τη Γάζα). Ο εντατικός εποικισμός της Δυτικής Όχθης και ο αποκλεισμός της Γάζας υπονομεύουν την προοπτική της παλαιστινιακής ανεξαρτησίας. Επομένως, στην Παλαιστίνη η σύγκρουση είναι μεταξύ μιας αποικιοκρατικής δύναμης κι ενός λαού που αγωνίζεται για τα νόμιμα και απαράγραπτα δικαιώματά του.\nΟ δεύτερος μύθος που καλλιεργείται, είναι ότι διεξάγεται πόλεμος μεταξύ Ισραηλινών και Παλαιστινίων. Πόλεμος σημαίνει την ύπαρξη δύο στρατών που μάχονται ο ένας τον άλλο. Εν προκειμένω όμως, έχουμε από τη μια μεριά την Τσαχάλ (ή IDF), έναν από τους πιο σύγχρονους και αξιόμαχους στρατού του κόσμου, και από την άλλη, τους Παλαιστίνιους ατάκτους, με ελάχιστη εκπαίδευση και εξαιρετικά περιορισμένες επιχειρησιακές δυνατότητες. Ακόμα και αν υποθέσουμε ότι η δολοφονία των τριών ανήλικων εποίκων εντασσόταν σε κάποιο οργανωμένο σχέδιο παλαιστινιακής οργάνωσης (κάτι που δεν έχει αποδειχτεί), η αναλογία των νεκρών είναι συντριπτική: 81 προς 3 και είναι βέβαιο ότι θα γίνει ακόμα μεγαλύτερη.\nΣτη Γάζα δεν διεξάγεται πόλεμος, αλλά η αιματηρή συλλογική τιμωρία ενός λαού από μια πανίσχυρη δύναμη κατοχής. Πρόκειται για μια ακραία πράξη βαρβαρότητας, ένα πραγματικό όνειδος για τον πολιτισμό μας.\nΑναρτήθηκε από Chatzelenis George στις 10:16 π.μ. 0 σχόλια\nΕτικέτες Απόψεις, Διαδικτυακά, Διεθνή, Πόλεμος, Στρατός\nΤο βράδυ της Τρίτης βρέθηκα στην πίσω αυλή του Poems and Crimes για να παρακολουθήσω μία εκδήλωση-αφιέρωμα στο έργο του Κορνηλίου Καστοριάδη. Με συγκίνησε η προβολή της εκπομπής "Παρασκήνιο" η οποία αναφερόταν στον σπουδαίο Έλληνα διανοούμενο. Συγκλονιστικός και άμεσος ο λόγος του Καστοριάδη. Σε αιχμαλωτίζει και σε κρατάει σε εγρήγορση όλη την ώρα. Εκεί διαπιστώνεις το μεγαλείο της προσωπικότητας και των γνώσεων αυτού του ανθρώπου αλλά και της απλότητάς του.\nΗ συζήτηση όμως που ακολούθησε από τους ομιλητές της βραδιάς, απέδειξε την κενότητα του σύγχρονου υποτιθέμενου πνευματικού κόσμου. Στα ύψη χτύπησε ο δηθενισμός κι ο ξύλινος λόγος. Μεγαλύτερη ενόχληση όμως μου προκάλεσε η απόλυτη στάση των υποτιθέμενων σύγχρονων διανοούμενων και ο χλευασμός τους προς αντίθετες απόψεις καθώς και η δειλή αποφυγή τους από βέβαιους αντίλογους με το κοινό. Απογοητεύτηκα. Άκουγα ανθρώπους με εμπειρίες κι άμεση σχέση με τον Καστοριάδη, να βγαίνουν άσχετοι και ημιμαθείς μπροστά στη "σοφία" των σύγχρονων στοχαστών.\nΤο κερασάκι στη τούρτα ήρθε όταν ακούστηκε από το τραπέζι των ομιλητών, πως στη συγκεκριμένη βραδιά δε μαζεύτηκε ο κόσμος για να αναπτύξει "προκάτ ιδεολογίες". Ήταν ότι πιο φασιστικό άκουσα εκείνη τη βραδιά. Με εξόργισε. Δεν αντέδρασα. Δεν ήθελα να γίνω μέρος αυτής της ιδεολογικής κηδείας. Προτίμησα να σταθώ αμίλητος με την παρέα μου και να παρατηρήσω την πνευματική κατάντια. Πράγματι εκείνη τη βραδιά υπήρξαν άνθρωποι που κέρδισαν τον σεβασμό μου όπως μία κυρία που έζησε τον Καστοριάδη ως φοιτήτρια στην Γαλλία την περίοδο του Μάη του '68, η οποία δήλωσε πως επειδή ο Καστοριάδης ήταν ενάντια στην εξέγερση, οι φοιτητές μποϊκόταραν τις ομιλίες του κι απέφευγαν να διαβάσουν τα βιβλία του. Αυτή η δήλωση μου προκάλεσε έναν προβληματισμό, ο οποίος με ωθεί σε νέες αναζητήσεις. Αντιθέτως οι ομιλητές έμειναν απόλυτοι στη θέση τους πως ο Καστοριάδης ήταν ο βασικός μοχλός της εξέγερσης. Κενή δήλωση.\nΑυτή η απογοήτευση με σημάδεψε κι έδωσε ένα άλλο νόημα στη βραδιά. Η αλήθεια είναι πως μαζευτήκαμε για να τιμήσουμε μία προσωπικότητα που σίγουρα θα αργήσει να ξαναφανεί στην νεοελληνική κοινωνία. Αντί όμως να αναρωτηθούμε για το τι κάνουμε σήμερα, επαναπαυτήκαμε στο να λησμονούμε ένα αγωνιστικό παρελθόν λες κι η μεγάλη ευκαιρία της αλλαγής υπήρξε μόνο τότε και χάθηκε.\nΕκείνο το βράδυ ένιωσα μία προδοσία από τον αυτοαποκαλούμενο πνευματικό κόσμο. Σαν να ήθελαν να μας βάλουν παρωπίδες και να μας περάσουν την ηττοπάθεια της δικιάς τους γενιάς. Σαν να μας έλεγαν πως "Παίδες χαλαρώστε. Δε χρειάζεται να προσπαθήσετε για κάτι παραπάνω. Κοιτάξτε εμάς. Αποτύχαμε. Έτσι θα αποτύχετε κι εσείς και θα αρκεστείτε στις δημόσιες σχέσεις και στις αλληλοκολακείες".\nΔεν μας αξίζουν αυτοί οι διανοούμενοι. Πιόνια του συστήματος είναι κι αυτοί που έχουν επαναπαυθεί στην απόλαυση της πρόσκαιρης δημοσιότητάς τους στο χώρο του στάσιμου πνεύματος. Η εικόνα τους γκρεμιζόταν μπροστά μου καθώς το ύφος τους μου θυμίζε περιπτώσεις Χατζηγιάννη (μουσικού), ο οποίος δηλώνει έντεχνος τη στιγμή που τραγουδάει ποπ νιαουρίσματα.\nΔεν είμαι όμως απαισιόδοξος. Για μένα η ελπίδα κρύβεται στις παρέες. Κι όχι σε όλες τις παρέες αλλά σ' αυτές που έχουν πιάσει το νόημα και με τσιπουράκι κι όμορφη μουσικούλα συζητάνε κι αναπτύσσουν απόψεις και μηχανισμούς που τους ωθούν ένα βήμα μπροστά στο μέλλον και στα όνειρά τους κι ένα βήμα μακριά από τη μιζέρια και την κακομοιριά που μας έχει προκαλέσει η οικονομική κρίση. Για μένα ο πνευματικός κόσμος δεν βρίσκεται σε εκδηλώσεις μνήμης αλλά σε κουτούκια, σε αλάνες, σε μπαλκόνια, σε παγκάκια κι όπου αλλού μπορεί κανείς, μαζί με φίλους, να ξεκινήσει εσωτερικές αναζητήσεις.\nΑφορμές γι' αυτές τις αναζητήσεις υπάρχουν πολλές. Οι νέες φυλακές που μας χτίζουν, ο θάνατος που μας σπέρνουν με την επικίνδυνη υδρόλυση των χημικών νοτιοδυτικά της Κρήτης, οι σφαγές σε Ουκρανία, Συρία και Παλαιστίνη, η μαχητικότητα των Τούρκων για τα δικαιώματά τους (τη στιγμή που εμείς επιμένουμε στους καναπέδες και στα μπάνια μας), η κοινοβουλευτική δικτατορία του Σαμαρά, η αλαζονεία του Βενιζέλου και οι ελιγμοί του για να ξεφύγει από την δικαιοσύνη και για να κρατήσει την πολιτική του καρέκλα οδηγώντας την Ελλάδα και το κόμμα του στο χάος, η αλητεία που βιώνουμε όλοι στους επαγγελματικούς μας χώρους, ο ναζισμός που τρομοκρατεί την Ελλάδα, ο φασισμός που εξαπλώνεται σε όλη την Ευρώπη,...\nΗ λίστα και η οργή είναι μεγάλη.\nΗ διάθεση μας να τα αλλάξουμε όλα που κρύβεται;\nΑναρτήθηκε από Chatzelenis George στις 6:42 μ.μ. 0 σχόλια\nΕτικέτες Αθήνα, Ακτιβισμός, Απόψεις, Εξεγέρσεις, Κοινωνικά, Νεοέλληνες, Προσωπικότητες, Τέχνες\nΜπορεί πολλοί να πιστεύουν πως ο πόλεμος στην Λωρίδα της Γάζας να ξεκίνησε μετά την απαγωγή και τη δολοφονία των τριών νεαρών Ισραηλινών, όμως εγώ κοιτάω την κατάσταση λίγους μήνες νωρίτερα. Συγκεκριμένα στρέφω τη προσοχή μου στον Απρίλιο όπου υπήρξε η συμφωνία εθνικής συμφιλίωσης της Φατάχ με την ισλαμική Χαμάς.\nΗ εξέλιξη αυτή έφερε απογοήτευση στην Αμερική αλλά κι αντιδράσεις στο Ισραήλ το οποίο είχε ξεκινήσει ειρηνευτικές συζητήσεις με την Παλαιστίνη. Οι προσπάθειες τερματίστηκαν εκεί και ο πόλεμος ήταν πλέον ορατός για μία ακόμη φορά. Έλειπε η αφορμή...\nΗ απαγωγή των τριών εφήβων Ισραηλινών ήταν ένας σίγουρος λόγος για να ξεκινήσουν τα πρώτα αντίποινα. Η άποψή μου είναι πως δεν έχω ικανούς τους Παλαιστίνιους να απαγάγουν και να βασανίζουν μέχρι θανάτου τρία παιδιά. Ποτέ δεν έχουν κάνει κάτι τέτοιο στην ιστορία τους. Μπορεί να ανατινάζονταν σε δημόσιους χώρους ή να ρίχνουν ρουκέτες στα τυφλά αλλά ποτέ δεν είχαν προβεί σε απαγωγές παιδιών. Από την άλλη δεν συνέφερε την Παλαιστίνη να ξεκινήσει έναν νέο πόλεμο στις μέρες μας.\nΠιστεύω πως η απαγωγή και η δολοφονία των τριών νεαρών είναι μία προβοκάτσια των Ισραηλινών η οποία οδήγησε τις δύο πλευρές στην σημερινή κατάσταση. Εξάλλου παρατηρούμε μία οργανωμένη προετοιμασία του Ισραήλ στα "χειρουργικά" πολεμικά αντίποινά του. Από την μία οι Ισραηλινοί εθνικιστές απαγάγουν και δολοφονούν έναν νεαρό Παλαιστίνιο ενώ τα βράδια σφυροκοπούν την πυκνοκατοικημένη Λωρίδα της Γάζας αφήνοντας πίσω δεκάδες νεκρούς.\nΣήμερα είδα εικόνες που μου θύμισαν τους βομβαρδισμούς του Βελιγραδίου το 1999 (https://www.youtube.com/watch?v=mDQIuYtFVrQ) κι ενώ σοκάρομαι με τις εκρήξεις και τους θρήνους των Παλαιστινίων, διαβάζω δηλώσεις του Νετανιάχου, ο οποίος επιμένει στους βομβαρδισμούς αλλά και σε πιθανή χερσαία επίθεση. Από την άλλη και οι Παλαιστίνιοι επιμένουν με ρουκέτες σκορπώντας κι εκείνοι τον τρόμο στον λαό. Και οι δύο πλευρές πλέον ξέρουν πως στη πληγωμένη περιοχή της Ανατολικής Μεσογείου θα επικρατήσει ο πιο παρανοϊκός, ο πιο βίαιος, ο πιο αιμοβόρος με καταδικασμένα θύματα τον απλό λαό.\nΕίναι όμως τόσο αθώος ο λαός;\nΒλέποντας τις εξελίξεις τόσο στην Παλαιστίνη όσο και σε άλλες φλεγόμενες περιοχές (Ουκρανία, Συρία, Ιράκ) αλλά και σε περιοχές με δημοκρατική κρίση όπως η Ελλάδα, παρατηρώ πως υπάρχει μία απώλεια μνήμης. Ο κόσμος φανατίζεται και στρέφεται σε ακραίες και ζωώδης αντιδράσεις αδιαφορώντας στη σκέψη πως με τις πράξεις τους οδηγούν το λαό τους σε μεγαλύτερο χάος. Το χει δείξει η ιστορία πολλές φορές.\nΌσον αφορά την Μέση Ανατολή έχουμε ένα Ισραήλ το οποίο είναι το πιο φασιστικό κράτος που υπάρχει στις μέρες μας το οποίο έχει μένει τόσα χρόνια ατιμώρητο για τις σφαγές στις γειτονικές χώρες και τα απάνθρωπα βασανιστήρια που έχει κάνει σε μουσουλμάνους. Από την άλλη έχουμε τους Παλαιστινίους οι οποίοι ζούνε στοιβαγμένοι σε μία μικρή χερσαία λωρίδα χωρίς αξιοπρέπεια και υποδομές για μία ανθρώπινη ζωή. Με αυτές τις συνθήκες γινόμαστε παρατηρητές σε μία μάχη μεταξύ φασιστών και καταπιεσμένων ανθρώπων που δεν έχουν να χάσουν τίποτα.\nΟ πόλεμος αυτός δεν θα τελειώσει ποτέ. Ακόμα κι αν γίνει μία πρόσκαιρη παύση, οι μάχες θα συνεχιστούν και το αίμα θα ρέει άφθονο. Η άγνοια και η εξαθλίωση θα συνεχίσουν να προκαλούν θρήνο και πόνο σε πολλές γωνιές του πλανήτη. Το ανησυχητικό είναι πως οι γωνιές αυτές αυξάνονται. Η επανάληψη της ιστορίας γίνεται με πιο έντονες αντιδράσεις.\nΚι ενώ η γη σείεται στη Παλαιστίνη τα ελληνικά μέσα μαζικής προπαγάνδας ασχολούνται με την εφτάρα που έφαγε η Βραζιλία, προσφέροντας ελάχιστον χρόνο στις σφαγές που συμβαίνουν στη γειτονιά ενώ η επικίνδυνη υδρόλυση των χημικών στα ανοιχτά της Κρήτης καλύπτεται από το κυνήγι του κροκόδειλου στο Ρέθυμνο.\nΑυτή τη ποιότητα έχει η ελληνική κοινωνία, αυτήν την ποιότητα ενημέρωσης έχει...\nΑναρτήθηκε από Chatzelenis George στις 7:54 μ.μ. 1 σχόλια\nΕτικέτες Απόψεις, Διεθνή, Εξεγέρσεις, Ιστορία, Κοινωνικά, Πόλεμος, Τηλεόραση\nΑναρτήθηκε από Chatzelenis George στις 6:22 μ.μ. 0 σχόλια\nΕτικέτες Απόψεις, Εφημερίδες, Θεωρίες, Ιστορία, Κοινωνικά, Νεοέλληνες, Νεοναζί, Παρακράτος, Πολιτικά\nΜεγάλη επιστροφή στη δισκογραφία για τους Pink Floyd, οι οποίοι τον Οκτώβριο θα κυκλοφορήσουν το νέο τους άλμπουμ τον ερχόμενο Οκτώβριο, 20 χρόνια μετά, με τίτλο «Endless River».\nΗ σύζυγος του Ντέιβιντ Γκίλμορ, Πόλι Σάμσον, ανακοίνωσε μέσω Twitter το Σάββατο, αφήνοντας έκπληκτους τους θαυμαστές τους συγκροτήματος, ότι το συγκρότημα ετοιμάζοι το νέο του δίσκο που θα κυκλοφορήσει το φθινόπωρο. Εκπρόσωπος του Γκίλμορ επιβεβαίωσε με τη σειρά του την είδηση στο περιοδικό Rolling Stone.\n«Λοιπόν, το άλμπουμ των Pink Floyd που έρχεται τον Οκτώβριο θα ονομάζεται Endless River. Βασίζεται σε ηχογραφήσεις από το 1994, αποτελεί το κύκνειο άσμα του Ρικ Ράιτ και είναι πολύ όμορφο», έγραψε η Σάμσον. Ο Ρικ Ράιτ ήταν ιδρυτικό μέλος και κιμπορντίστας των Floyd, ο οποίος πέθανε το 2008 σε ηλικία 65 ετών νικημένος από τον καρκίνο.\nΤο δημοφιλές συγκρότημα γιόρτασε την 20ή επέτειο του Division Bell με μία επανέκδοση του άλμπουμ την 1η Ιουλίου. Το νέο υλικό φαίνεαι ότι συνδέεται με ανέκδοτες ηχογραφήσεις που έγινε κατά τις αντίστοιχες του Division Bell.\nΗ Durga McBroom, η τραγουδίστρια που έκανε περιοδείες με το συγκρότημα τις δεκαετίες 80 και 90 και θα συμμετέχει και στη νέα δουλειά έδωσε λίγες λεπτομέρειες ακόμη για το Endless River μέσω της σελίδας της στο Facebook\n«Οι ηχογραφήσεις ξεκίνησαν κατά την δημιουργία του The Division Bell" ( και ναι ήταν το side project που ονομαζόταν "The Big Spliff" και για το οποίο είχε μιλήσει ο Νικ Μέισον). Γι' αυτόν τον λόγο υπάρχει η συμμετοχή του Richard Wright. Ο Ντέιβ και ο Νικ συνέχισαν και έκαναν πολλά από τότε. Αρχικά ήταν εντελώς ορχηστρικό, αλλά τον περασμένο Δεκέμβριο τραγούδησα σε μερικά κομμάτια. Ο Ντέιβ τότε επέκτεινε τα φωνητικά μου... » Η ίδια συνέχισε δίνοντας έμφαση στο γεγονός ότι το νέο άμπουμ θα έχει εντελώς ανέκδοτα κομμάτια.\nΤο ξέρατε ; Οι υπηρεσίες που παρέχουν οι νυχτερίδες στις Ηνωμένες Πολιτείες αξίζουν 22,9 δισεκατομμύρια δολάρια ετησίως. Πώς κατέληξαν σε αυτό το τόσο εντυπωσιακό ποσό ; Υπολογίζοντας πόσες ποσότητες εντομοκτόνων γίνεται δυνατόν να εξοικονομηθούν, δεδομένου ότι οι νυχτερίδες τρέφονται με επιβλαβή για τον άνθρωπο έντομα. Όσον αφορά δε τα έντομα που γονιμοποιούν τα φυτά μεταφέροντας τη γύρη, εξασφαλίζουν σε αυτή τη χώρα όφελος 190 δισ. δολάρια ετησίως. Tο μεγαλύτερο μερίδιο αυτού του ποσού αντιστοιχεί στη συνεισφορά των μελισσών (153 δισ.). Η δε αξία της φωτοσύνθεσης που πραγματοποιούν τα γαλλικά δάση, υπολογίζεται με βάση την τιμή του τόνου αερίων τού άνθρακα στις διεθνείς αγορές δικαιωμάτων ρύπων.\nΤα δύο φαινόμενα προκαλούν δύο ερωτήματα : ποιος τύπος πλούτου βλάπτεται στην πρώτη περίπτωση ; Και ποιες αλλαγές υφίσταται η πηγή της αξίας στη δεύτερη περίπτωση;\nΤο εν λόγω εγχείρημα δρομολογήθηκε το 1997, με τη μελέτη που πραγματοποίησε ο ειδικός στα ζητήματα του περιβάλλοντος Ρόμπερτ Κοστάντζα. Σύμφωνα με τους υπολογισμούς του, η αξία των υπηρεσιών που μας προσφέρει κάθε χρόνο η φύση κυμαίνεται μεταξύ 16 και 54 τρισεκατομμυρίων δολαρίων (με αγοραστική δύναμη του 1994). Από εκείνη την εποχή, οι μελέτες τέτοιου τύπου έχουν πολλαπλασιαστεί. Ωστόσο, για παράδειγμα, η τιμή που αποδίδεται στο σύνολο των γαλλικών δασών (η οποία υπολογίζεται με βάση την τιμή των αερίων του άνθρακα στις διεθνείς αγορές ρύπων), αποτελεί δημιούργημα της χρηματοοικονομικής σφαίρας, της οποίας το κύριο χαρακτηριστικό είναι οι απότομες διακυμάνσεις και η κερδοσκοπία. Αντίθετα, δεν υπάρχει τίποτε ανάλογο μέσα στη σφαίρα της φύσης. Συνεπώς, δεν υπάρχει καμία μονάδα μέτρησης η οποία να είναι κοινή και για τις δύο σφαίρες. Η οικονομία και η φύση αποτελούν μεγέθη που είναι αδύνατον να μετρηθούν με την ίδια μονάδα μέτρησης.\nΕξάλλου, η επανάσταση των τεχνολογιών της πληροφορίας και της επικοινωνίας συγχωνεύει τις γνώσεις και τις μετατρέπει σε παράγοντα καθοριστικής σημασίας για τη δημιουργία πλούτου. Έτσι, δημιουργείται και αναπτύσσεται ένας « καπιταλισμός τής γνώσης », μια « οικονομία τής γνώσης », μια « οικονομία τής πληροφορίας », ακόμα και μια « άυλη οικονομία », τα οποία παίρνουν τη σκυτάλη από τον παλαιού τύπου καπιταλισμό που στηρίζεται στον φορντισμό και στη μαζική βιομηχανία της μεταπολεμικής περιόδου. Η εξέλιξη έχει λάβει τέτοιες διαστάσεις, ώστε, σύμφωνα με ορισμένους συγγραφείς, θα οδηγήσει στην εξαφάνιση της εργασίας ως πηγής πλούτου, ενώ αντίθετα, σύμφωνα με ορισμένους άλλους, θα ενσωματωθούν στην εργασία όλες οι υπόλοιπες εκφάνσεις της ζωής. Και στις δύο περιπτώσεις, υποστηρίζεται ότι θα οδηγήσει στην εγκατάλειψη του μαρξιστικού νόμου της αξίας, της λεγόμενης « αξίας εργασίας », η οποία κατ’ αυτούς έφθασε στο απόγειό της την περίοδο του φορντισμού.\nΣτο εξής, υποστηρίζεται ότι η εργασία δεν παράγει πλέον αξία, η οποία « δημιουργείται κατά κύριο λόγο από την κυκλοφορία » του κεφαλαίου. Κατά τη γνώμη τους, η μοναδική διέξοδος θα μπορούσε να συνίσταται στο να επιχειρηθεί μια αλλαγή τού καπιταλισμού, η οποία υπόσχεται σε κάθε εργαζόμενο τη δυνατότητα « να παράγει ο ίδιος τον εαυτό του », ενώ ταυτόχρονα θα χορηγείται ένα ελάχιστο εισόδημα, το οποίο θα εγγυάται την κάλυψη των βιοτικών αναγκών όσων το σύστημα εξωθεί στο περιθώριό του, αντί να επιδιώκεται μια ανέφικτη πλήρης απασχόληση, η οποία είναι επιπλέον και αντίθετη με τον στόχο της χειραφέτησης του ανθρώπου από την εργασία. Ωστόσο, η θέση του « καπιταλισμού της γνώσης » εγείρει αρκετά ερωτήματα. Το σημαντικότερο αφορά τη διάκριση μεταξύ πλούτου και οικονομικής αξίας ή μεταξύ αξίας χρήσης και αξίας ανταλλαγής. Στον βαθμό που αυξάνεται η παραγωγικότητα της εργασίας και μειώνεται η εργασία την οποία ο Μαρξ αποκαλεί « ζωντανή » -και κατ’ αυτόν πρόκειται για μια « ταυτολογική πρόταση » - υποχωρεί και η αξία ανταλλαγής των εμπορευμάτων σύμφωνα με τον νόμο της αξίας. Έτσι, εγκαθιδρύεται μια ολοένα μεγαλύτερη απόκλιση ανάμεσα στην εργασία και στον παραγόμενο πλούτο, δηλαδή ανάμεσα στην εργασία και στην αξία χρήσης, χωρίς αυτό να σημαίνει και απόκλιση ανάμεσα στην εργασία και στην αξία ανταλλαγής.\nΑπό τη στιγμή που αναγνωρίζουμε ότι είναι δυνατόν να αποφασίσουμε να προσδώσουμε μια τιμή που θα ξεφεύγει από την υποχρέωση να εξασφαλίσουμε ικανοποιητική κερδοφορία στο κεφάλαιο, και ότι θα σεβαστούμε προδιαγραφές διαφορετικού είδους, τότε περνάμε σε μια λογική όπου τα πάντα, όσο κι αν εκφράζονται με νομισματικό τρόπο, καθίστανται μη εμπορευματοποιημένα. Από αυτήν την άποψη, η παραγωγή μη εμπορευματοποιημένων υπηρεσιών –όπως, για παράδειγμα η δημόσια παιδεία και η δημόσια υγεία- οφείλει να θεωρηθεί ότι προκύπτει από την παραγωγική εργασία των ατόμων στα οποία έχουν ανατεθεί αυτά τα καθήκοντα. Συνεπώς, ο μη εμπορευματοποιημένος πλούτος δεν προκαλεί αφαίμαξη της εμπορευματοποιημένης δραστηριότητας : πρόκειται για κάτι το επιπρόσθετο, το οποίο προκύπτει από τη δημόσια απόφαση να χρησιμοποιηθεί για μη κερδοσκοπικούς σκοπούς ένα μέρος του διαθέσιμου εργατικού δυναμικού και των υφιστάμενων πόρων. Αυτός δε ο μη εμπορευματοποιημένος πλούτος κοινωνικοποιείται μέσα από μια διπλή διαδικασία : από την απόφαση να χρησιμοποιηθεί συλλογικά το παραγωγικό δυναμικό και παράλληλα να κατανεμηθεί το κόστος της παραγωγής του στην κοινωνία μέσω της φορολογίας.\nΕτικέτες Διαδικτυακά, Διεθνή, Θεωρίες, Ιστορία, Οικονομικά\nΑπό το «λευκό πόρισμα» που έδωσε στη δημοσιότητα το Υπουργείο Προστασίας του Πολίτη, αμέσως μετά τις συλλήψεις των μελών της Χρυσής Αυγής, σχετικά με την έρευνα που διεξήγαγε η Διεύθυνση Εσωτερικών Υποθέσεων της ΕΛ.ΑΣ για τη διασύνδεση αστυνομικών με το νεοναζιστικό μόρφωμα, πληροφορηθήκαμε ότι «από τα στοιχεία που αξιολογήθηκαν και παρουσιάζονται στην έκθεση, δεν διαπιστώνονται συγκροτημένες ομάδες εν ενεργεία αστυνομικών, που να επιδιώκουν κοινό εγκληματικό σκοπό και να τελούν μεταξύ τους σε τέτοια σχέση ώστε να αισθάνονται, έναντι αλλήλων, ως ενιαία μονάδα. Δεν συγκροτούνται πυρήνες ή αδιαφανείς φράξιες ή παρασυνταγματικοί πόλοι στην Ελληνική Αστυνομία, που στο σύνολό της αποτελεί πυλώνα της δημοκρατικής τάξης».\nΠριν λίγες ημέρες, η αναπληρώτρια καθηγήτρια Εγκληματολογίας στο Πανεπιστήμιο Paris 11 και πρώην σύμβουλος του υπουργείου Προστασίας του Πολίτη επί Χρήστου Παπουτσή Αναστασία Τσουκαλά κλήθηκε, στο πλαίσιο Ένορκης Διοικητικής Εξέτασης, να καταθέσει την εμπειρία της από τις διαλέξεις που παραχώρησε στη Σχολή Αξιωματικών της Ελληνικής Αστυνομίας στην Αμυγδαλέζα πριν από ένα χρόνο. Το θέμα των διαλέξεων ήταν ο ρατσισμός και η ξενοφοβία. Η εμπειρία της είναι κάτι περισσότερο από αποκαλυπτική και σε πλήρη αντίθεση με τα συμπεράσματα της Διεύθυνσης Εσωτερικών Υποθέσεων.\nΤον Ιανουάριο του 2013, ο τότε Διοικητής της Σχολής Αξιωματικών της Ελληνικής Αστυνομίας ταξίαρχος Γεώργιος Σταύρακας ενημερώνει την κ. Τσουκαλά ότι το πρόγραμμα σπουδών της Σχολής Αξιωματικών της Αστυνομίας στην Αμυγδαλέζα θα περιλάμβανε εφεξής έναν κύκλο σεμιναρίων με θέμα το ρατσισμό και την ξενοφοβία και την προσκαλεί να κάνει μια σειρά σχετικών διαλέξεων στους δόκιμους αξιωματικούς του 2ου, 3ου και 4ου εκπαιδευτικού τμήματος. Αυτό ισοδυναμεί με τους 2ετείς, 3ετείς και 4ετείς φοιτητές μιας Πανεπιστημιακής Σχολής. Αποδέχεται την πρόσκληση, αλλά αρνείται να λάβει την προβλεπόμενη αμοιβή.\nΣτις 5 Μαρτίου ακολουθεί η πρώτη δίωρη διάλεξη στους δόκιμους αξιωματικούς του 3ου εκπαιδευτικού τμήματος, στην οποία επαναλαμβάνει ουσιαστικά όσα είχε πει στις προηγούμενες. Στο τέλος της διάλεξης παραχωρεί στους δόκιμους ένα τέταρτο για να θέσουν τυχόν ερωτήσεις. Η συζήτηση διήρκεσε τελικά 45 λεπτά. Αξίζει να σημειωθεί ότι σε όλη τη διάλεξη και τη συζήτηση παρευρίσκονταν στην αίθουσα οι εκπαιδευτές των δοκίμων αξιωματικών, οι οποίοι παρέμειναν απολύτως αμέτοχοι στα γεγονότα που ακολουθούν αποφεύγοντας να κάνουν συστάσεις στους δόκιμους.\n«Πήρε αρχικά τον λόγο ένας δόκιμος που μου ανακοίνωσε ότι διαφωνούσε ριζικά με όλα όσα είχα πει διότι δεν δεχόταν ότι οι μετανάστες ήταν ίσοι με τους Έλληνες. Σχολιάζοντας τη δήλωσή του, εξήγησα ότι, μιλώντας με πολιτικούς όρους, η αποδοχή της ανισότητας μεταξύ των ανθρώπων, με βάση φυλετικά ή εθνοτικά κριτήρια, δεν προσιδιάζει στη δημοκρατία αλλά σε καθεστώτα αυταρχικά και ολοκληρωτικά, φασιστικού τύπου. Ο δόκιμος συμφώνησε αβίαστα μαζί μου, λέγοντας: “Μα, είμαστε φασίστες. Και είμαστε περήφανοι που είμαστε φασίστες. Υπάρχει κανένα πρόβλημα;”». Η δήλωσή του προκάλεσε ενθουσιώδη χειροκροτήματα από τους συμφοιτητές του. Η κ. Τσουκαλά, πάλι, επιχείρησε να εξηγήσει ότι «οι πολίτες δεν ενδιαφέρονται για τις πολιτικές πεποιθήσεις των αστυνομικών. Αυτό που προσδοκούν είναι να μην επηρεάζονται οι αστυνομικοί από τις πολιτικές τους πεποιθήσεις κατά την άσκηση των καθηκόντων τους διότι σε ένα κράτος δικαίου οι αστυνομικοί οφείλουν να εφαρμόζουν το νόμο ουδέτερα και απρόσωπα, ούτως ώστε να εξασφαλίζεται η ισονομία».\nΗ απάντησή της αυτή προκάλεσε την αντίδραση ενός άλλου δόκιμου, ο οποίος της είπε ότι, ως καθηγήτρια εγκληματολογίας, θα όφειλε να γνωρίζει ότι «ο νόμος δεν έχει αυτοτελή αξία γιατί είναι κοινωνική κατασκευή, που αντανακλά τις εκάστοτε πολιτικές και κοινωνικές ισορροπίες». «Συμφώνησα θεωρητικά με το σχόλιο του» μας εξηγεί «προσδιορίζοντας όμως ότι το δημοκρατικό πολίτευμα βασίζεται, μεταξύ άλλων, στο ότι οι πολίτες αποδέχονται, κοινή συναινέσει, τη συμβατική αλήθεια του νόμου ως κρατούσα αρχή ρύθμισης του δημόσιου και ιδιωτικού βίου. Συμπλήρωσα λέγοντας ότι, επειδή όλοι γνωρίζουν ότι το συμβατικό δεν μπορεί να είναι μόνιμο, όλοι αποδέχονται τον προσωρινό χαρακτήρα της εκάστοτε νομοθετικής ρύθμισης, χωρίς όμως να αμφισβητούν την ισχύ της – πράγμα που δηλώνεται σαφώς από τη φράση “Νόμος ορίζει”».\nΗ διευκρίνιση αυτή προκάλεσε την έντονη αντίδραση του δόκιμου, ο οποίος απάντησε ότι «Είναι απαράδεκτο να ζητά από έναν αστυνομικό να εφαρμόζει νόμους με τους οποίους διαφωνεί. Ο αστυνομικός έχει κριτικό πνεύμα και δεν μπορεί παρά να εφαρμόσει μόνο τους νόμους εκείνους με τους οποίους συμφωνεί. Το “νόμος ορίζει” είναι υποκριτικό και δεν δεσμεύει τον αστυνομικό». Η δήλωσή του συνοδεύτηκε και πάλι από τα ενθουσιώδη χειροκροτήματα των συμφοιτητών του.\nΗ καθηγήτρια επιχειρεί εκ νέου να διαπιστώσει αν τουλάχιστον θεωρούν ότι δεσμεύονται από την ιεραρχία τους. «Είπα ότι, σε τελευταία ανάλυση, δεν έχει μεγάλη σημασία το αν συμφωνούν ή διαφωνούν με το περιεχόμενο του νόμου που καλούνται να εφαρμόσουν διότι, στο βαθμό που εκτελούν τις εντολές των ανωτέρων τους, είναι τελικά πολύ πιθανό να εφαρμόσουν πιστά το νόμο. Πήρε τότε το λόγο ένας άλλος δόκιμος, που δήλωσε απαξιωτικά ότι “στην Κατεχάκη είναι όλοι τους ανίκανοι, άχρηστοι χαρτογιακάδες, στην υπηρεσία της κάθε κυβέρνησης”. Ολοκλήρωσε τη σκέψη του, εν μέσω γενικής θυμηδίας, λέγοντας ότι είναι αδιανόητο να ζητάω από έναν αστυνομικό να προσαρμόσει τη δράση του στις εντολές που δέχεται από αξιωματικούς που, αφενός, επιδιώκουν να προωθήσουν την εκάστοτε κυβερνητική πολιτική και, αφετέρου, είναι άσχετοι προς τα επιχειρησιακά ζητήματα που προκύπτουν εν ώρα δράσης».\nΚαθώς η συζήτηση εξελισσόταν σε ένα οριακά πολιτισμένο πλαίσιο, πήρε τον λόγο ένας άλλος δόκιμος επανερχόμενος στο θέμα των εθνικών συμβόλων, που είχε αναλύσει στη διάλεξή της. Έχοντας αναπτύξει το επιχείρημα ότι η ξενοφοβία υποδηλώνει αδύναμη εθνική ταυτότητα (διότι ένας ισχυρός πολιτισμός δεν κλείνεται στον εαυτό του, αλλά ανοίγεται με αυτοπεποίθηση προς τους άλλους πολιτισμούς), είχε εξηγήσει ότι η εμμονική προβολή εθνικών συμβόλων εκφράζει πολιτισμική παρακμή και όχι ισχύ, προσθέτοντας ότι, αντίθετα από ό,τι νομίζουν οι εθνικιστές, η εμμονική χρήση των εθνικών συμβόλων δεν συνιστά εκδήλωση εθνικής υπερηφάνειας αλλά ομολογία αγωνίας για τη φθίνουσα ισχύ του έθνους. Μεταξύ των διαφόρων παραδειγμάτων εμμονικής χρήσης εθνικών συμβόλων, είχε αναφέρει τη διαδεδομένη παραποίηση της στολής των αστυνομικών με την προσθήκη της ελληνικής σημαίας.\n«Θίγοντας λοιπόν το σημείο αυτό, ο δόκιμος με ρώτησε επιθετικά αν ντρεπόμουν για τη σημαία που κυμάτιζε στο προαύλιο και για το εθνόσημο που κοσμούσε το βάθρο από όπου μιλούσα. Προκαταλαμβάνοντας την όποια απάντησή μου, δήλωσε ότι εκείνος ήταν περήφανος για τη σημαία, γιατί “γι’ αυτήν τη σημαία είχε δώσει το αίμα του ο πατέρας του, και ο πατέρας του πατέρα του, όταν πολεμούσαν για την πατρίδα”. Τόνισε επομένως ότι έθετε τη μελλοντική δουλειά του στην υπηρεσία αυτής της σημαίας, στην υπηρεσία της πατρίδας του, διότι “όταν μπαίνει στο περιπολικό ξέρει ότι πάει για πόλεμο, και στον πόλεμο μόνο η σημαία τον εμπνέει”. Όταν κόπασαν τα θυελλώδη χειροκροτήματα των συμφοιτητών του, τον ρώτησα να μου πει ποιος ήταν ο εχθρός του στον πόλεμο αυτό. Καθώς δεν μου απάντησε, έθεσα την ερώτηση σε όλους τους δόκιμους. Την τέταρτη συνεχόμενη φορά που έθεσα το ερώτημα “Ποιος είναι ο εχθρός σας όταν μπαίνετε στο περιπολικό;”, μια φωνή από το βάθος της αίθουσας είπε ειρωνικά “ο κακοποιός, ποιος άλλος;” προκαλώντας γενική θυμηδία».\nΣτις 7 Μαρτίου η κ. Τσουκαλά επιστρέφει για τη δεύτερη δίωρη διάλεξη στους δόκιμους αξιωματικούς του ίδιου τμήματος. Στο ακροατήριο υπήρχαν ανάμεσα στους δόκιμους ορισμένοι μεσήλικες, αγνώστων λοιπών στοιχείων. «Πριν ξεκινήσω τη διάλεξή μου, ζήτησα από τους δόκιμους να με βοηθήσουν να καταλάβω πόσο καλά γνώριζαν τα θέματα που είχαμε θίξει την προηγούμενη φορά. Ρώτησα αν μπορούσε κάποιος να μου εκθέσει συνοπτικά τα κύρια σημεία του φιλοσοφικού και πολιτικού συστήματος το οποίο, κατά δήλωσή τους, ασπάζονταν οι περισσότεροι παρευρισκόμενοι δόκιμοι, και να μου εξηγήσει τη θέση που κατέχει το άτομο σε μια φασιστική κοινωνία. Μου απάντησαν δύο εντυπωσιακά καλά καταρτισμένοι δόκιμοι, οι οποίοι δεν αρκέστηκαν στην παρουσίαση των βασικών χαρακτηριστικών που είχα ζητήσει, αλλά άρχισαν να αναλύουν διεξοδικά τις ιδεολογικές και πολιτικές διαφορές μεταξύ Φράνκο, Μουσολίνι και Χίτλερ, τις σχέσεις του φασισμού με το τραπεζικό σύστημα, τα αίτια της διαφορετικής αντιμετώπισης του εβραϊκού στοιχείου από τη μια χώρα στην άλλη κ.ο.κ. Ζήτησαν το λόγο και άλλοι δόκιμοι, προκειμένου να αναπτύξουν άλλες πτυχές του θέματος, αλλά δεν τους τον παραχώρησα γιατί κινδύνευα να μην έχω πλέον επαρκή χρόνο να ολοκληρώσω τη διάλεξή μου. Στο τέλος της διάλεξης, παραχώρησα το λόγο στους δόκιμους για τυχόν ερωτήσεις. Δεν μου τέθηκε καμία ερώτηση».\nΌταν ολοκλήρωσε τον κύκλο των διαλέξεών της, κατήγγειλε τα έκτροπα στην ηγεσία της ΕΛ.ΑΣ. «Την 1η Απριλίου 2014, με πήραν τηλέφωνο στο Παρίσι από την ΕΛ.ΑΣ για να μου ανακοινώσουν ότι διεξαγόταν ΕΔΕ για τα έκτροπα του Μαρτίου 2013 και ότι με καλούσαν να καταθέσω». Τη ρωτάμε αν θεωρεί ότι η καθυστέρηση του ενός χρόνου και το γεγονός ότι την επόμενη ακριβώς ημέρα από το τηλεφώνημα που δέχτηκε αποκαλύφθηκε το περιβόητο βίντεο Κασιδιάρη-Μπαλτάκου είναι τυχαία γεγονότα ή προσπάθεια εκ μέρους της κυβέρνησης να φιλοτεχνήσει το δημοκρατικό της προφίλ, ξεθάβοντας από το συρτάρι υποθέσεις σαν κι αυτή. «Δεν είμαι σε θέση να γνωρίζω τι συνέβη ενδιαμέσως. Μετά την αρχική μου καταγγελία και μέχρι το τηλεφώνημα αυτό δεν είχα άλλη ενημέρωση. Όταν κατέστησα σαφές ότι δεν μπορούσα να μεταβώ άμεσα στην Αθήνα για να δώσω κατάθεση, μου δόθηκε η εντύπωση ότι η ΕΔΕ είχε επείγοντα χαρακτήρα. Όταν, στα μέσα Απριλίου, ανακοίνωσα ότι ήμουν διαθέσιμη συνειδητοποίησα πως η πίεση για άμεση διεξαγωγή της ΕΔΕ είχε ατονήσει. Τελικά, η ΕΔΕ ξεκίνησε όταν έδωσα κατάθεση στις 20 Μαΐου 2014».\nΤα γεγονότα που καταγγέλλει η κ. Τσουκαλά δείχνουν ότι στην Ελληνική Αστυνομία δεν υπάρχουν απλώς «θύλακες» της Χρυσής Αυγής ή «ακροδεξιά σταγονίδια». Δείχνουν επίσης ότι η υποστήριξη της αστυνομίας προς τη Χρυσή Αυγή, που μαρτυρείται από τη συντριπτική ψήφο των αστυνομικών υπέρ των νεοναζί και στις πρόσφατες ευρωεκλογές, δεν είναι ούτε συγκυριακό φαινόμενο ούτε σύμπτωμα της κρίσης. Απεναντίας, η εικόνα που σχηματίζεται είναι αυτή της συστηματικής καλλιέργιας των φασιστικών ιδεών κατά την εκπαίδευση των αστυνομικών και μάλιστα τόσο απροκάλυπτα ώστε οι αυριανοί υπηρέτες του δημοκρατικού νόμου να μη νιώθουν ούτε καν φόβο να διατυμπανίσουν ότι είναι φασίστες.\nΑναρτήθηκε από Chatzelenis George στις 12:54 μ.μ. 0 σχόλια\nΕτικέτες Απόψεις, Εφημερίδες, Νεοναζί, Παρακράτος\nΔυο ήταν οι λόγοι που με τράβηξαν να δω την ταινία "Τα δύο πρόσωπα του Ιανουαρίου", ο πρώτος ήταν πως η ιστορία εξελισσόταν στην Ελλάδα και ο δεύτερος ότι η ταινία προβαλλόταν στο θερινό κινηματογράφο Αίγλη Ζαππείου (ήταν η πρώτη φορά που επισκέφθηκα τον συγκεκριμένο κινηματογράφο).\nΥπό άλλες συνθήκες δε θα έδινα ιδιαίτερη σημασία στη συγκεκριμένη ταινία. Πρώτα απ' όλα ο σκηνοθέτης, ο Χοσεϊν Αμίνι, ο οποίος ήταν σεναριογράφος ταινιών που δεν με είχαν εντυπωσιάσει στο παρελθόν, πέραν από το δήθεν Drive, το οποίο ξεχώρισε για το soundtrack του.\nΠαρ' όλα αυτά ήταν μία ευχάριστη προβολή με όμορφες ερμηνείες, ιδιαίτερους διαλόγους, έξυπνο χιούμορ και με σασπένς ως το τέλος.\nΑς ξεκινήσουμε με τις ερμηνείες. Για μία ακόμη φορά μου άρεσε ο Βίγκο Μόρτενσεν. Είναι από τους λίγους ηθοποιούς που κατάφεραν να επιβιώσουν μετά από μία πετυχημένη επική τριλογία όπως ήταν ο Άρχοντας των Δαχτυλιδιών. Η μορφή του γεμίζει το χώρο ενώ οι βαριές κινήσεις του επιβεβαιώνουν τον όγκο που επιδιώκει να καλύψει σε κάθε πλάνο. Η προφορά του με δυσκολία υιοθετεί μερικές ελληνικές λέξεις. Η ερμηνεία του πότη καιροσκόπου είναι άκρως πετυχημένη. Η πιο έξυπνη στιγμή του είναι όταν πουλάει τσαμπουκά στους Κρητικούς. Παραλίγο να της φάει. Εμ, δεν ήξερε τι σημαίνει Κρήτη. Από την άλλη η Κίρστεν Ντανστ με τις τελευταίες της κινηματογραφικές επιλογές δείχνει μία στροφή στον ποιοτικό κινηματογράφο. Η αέρινη παρουσία της έρχεται να σβήσει τον όγκο του συζύγου της (Βίγκο Μόρτενσεν) και να παίξει έναν συνδετικό ρόλο με τον μυστηριώδης ξεναγό τους, τον Όσκαρ Άιζακ, ο οποίος δίνει εξίσου μία εξαιρετική ερμηνεία.\nΤο σενάριο δεν είναι ούτε πολύπλοκο ούτε λιτό. Κατά τη γνώμη μου είναι ότι πρέπει για ένα καλοκαιρινό θρίλερ. Θυμίζει πολύ τον "Ταλαντούχο κύριο Ριπλέϋ". Περιμένεις όμως κάτι παραπάνω όταν έχεις από πριν διαβάσει το όνομα της Πατρίσια Χάισμιθ.\nΔεν υπάρχει εμβάθυνση στους χαρακτήρες, πιθανόν επειδή ήθελε ο σκηνοθέτης να δημιουργήσει μία αντίθεση στον δυναμισμό των τοπίων με τους απρόσωπους ήρωες. Δε μπορώ να το προσθέσω στα πλην της ταινίας.\nΑπό την άλλη ένα περίεργο συναίσθημα με κυρίευσε καθώς έβλεπα την πιστή αναπαράσταση της Αθήνας στη δεκαετία του '60. Τα αυτοκίνητα, τα ποτά, οι ενδυμασίες, τα σπίτια κι όλα αυτά στη πιο πολυσύχναστη γειτονιά της πρωτεύουσας. Όμορφες και οι λήψεις πάνω στον Παρθενώνα.\nΑπό κει και πέρα η βραδιά κύλησε όμορφα. Η ταινία αξίζει να τη δει κανείς σε θερινό. Ταιριάζει απίστευτα και τον ανοιχτό αττικό ουρανό.\nΕκείνο το βράδυ καθόταν από πίσω μας μία παρέα Αμερικανών τουριστών. Αναρωτιόμουν πως ένιωθαν καθώς έβλεπαν την ομορφιά της πόλης την οποία έχουν επισκεφθεί, πριν από πενήντα χρόνια και πως καταστράφηκε με την τσιμεντοποίηση. Μία τσιμεντοποίηση που απειλεί την υπόλοιπη ομορφιά της χώρας στις μέρες μας από την ακροδεξιά κυβέρνηση του Σαμαρά. Ας απολαύσουμε την Αθήνα του τότε κι ας αναλογιστούμε τις καταστροφικές "προοδευτικές" κινήσεις εκείνης της εποχής. Στο όνομα της προόδου θα επιδιώξουν να καταστρέψουν τις θάλασσές μας. Δε πρέπει να τους αφήσουμε.\nΤίποτα δεν διδάχτηκαν οι ηγεσίες της Δύσης από την άκρως επικίνδυνη για τη διεθνή ειρήνη και την ευρωπαϊκή ασφάλεια, ουκρανική κρίση.\nΑλλιώς δεν εξηγείται το γεγονός ότι η πρόσφατη σύνοδος των υπουργών Εξωτερικών του ΝΑΤΟ αποφάσισε την εμμονή της Συμμαχίας στην προς Ανατολάς επέκτασή της ώς τα σύνορα της Ρωσίας. Απόφαση που αναπαράγει την ένταση στις σχέσεις Ρωσίας-Δύσης και αποτελεί νέο πλήγμα στη βαρύτατα τραυματισμένη υπόθεση της ενοποίησης της Ευρώπης. Δυστυχώς, συναινεί και η κυβέρνηση της Ελλάδας στις άκρως επικίνδυνες αυτές αποφάσεις του ΝΑΤΟ, ενώ η χώρα μας έχει κάθε λόγο να εργάζεται υπέρ ενός νέου συστήματος πανευρωπαϊκής ασφάλειας και υπέρ νέων ισότιμων και ειρηνικών σχέσεων της Ε.Ε. με τη Ρωσία.\nΟι πρόσφατες τραγικές εξελίξεις στην Ουκρανία επανέφεραν στο προσκήνιο τον ΟΑΣΕ και την αναγκαιότητα της ενίσχυσης και της αναβάθμισής του. Επιβεβαίωσαν την αλήθεια ότι η ευρωπαϊκή ασφάλεια δεν μπορεί να υπάρξει χωρίς τη Ρωσία και πολύ περισσότερο εναντίον της. Αντιθέτως, το ΝΑΤΟ αποτελεί κατάλοιπο του ψυχρού πολέμου και «μακρύ χέρι» των ΗΠΑ στην Ευρώπη.\nΕν αντιθέσει προς το ΝΑΤΟ, ο ΟΑΣΕ είναι θεσμός ειρήνης, ανεξάρτητα αν ή κατά πόσο έχει ανταποκριθεί στο ρόλο του. Δεν είναι στρατιωτικός οργανισμός, όπως το ΝΑΤΟ. Αποτελεί μετεξέλιξη της ΔΑΣΕ, που ξεκίνησε το 1975 με τη Διάσκεψη του Ελσίνκι έχοντας ως στόχο την υπέρβαση της ψυχροπολεμικής διαίρεσης της Ευρώπης, την ύφεση και την πανευρωπαϊκή συνεργασία.\nΟ ΟΑΣΕ στηρίζεται στις αρχές της τελικής πράξης του Ελσίνκι, τις οποίες επικαλούμαστε για την ειρηνική επίλυση των προβλημάτων στα Βαλκάνια και για την εξομάλυνση των ελληνοτουρκικών σχέσεων.\nΑς υπενθυμίσουμε ότι από το 1994, που η Σύνοδος Κορυφής στη Βουδαπέστη αποφάσισε τη μετονομασία της ΔΑΣΕ σε ΟΑΣΕ, τονιζόταν στο τελικό ντοκουμέντο ότι «αρχίζει συζήτηση για το μοντέλο κοινής και καθολικής ασφάλειας για την περιοχή μας για τον 21ο αιώνα με βάση τις αρχές και τις δεσμεύσεις της ΔΑΣΕ».\nΠαρά τα πλήγματα που έχει δεχθεί ο ΟΑΣΕ, μπορεί να αποτελέσει το βάθρο για την οικοδόμηση ενός νέου μοντέλου για την ευρωπαϊκή ασφάλεια στον 21ο αιώνα. Η θέση αυτή της Ευρωπαϊκής Αριστεράς στηρίζεται σε δύο λόγους:\nΟ πρώτος είναι ότι ο ΟΑΣΕ ενσαρκώνει την αντίληψη της καθολικής ασφάλειας: δημοκρατία, αφοπλισμός, οικονομική συνεργασία, οικολογική ασφάλεια, ανθρώπινα και μειονοτικά δικαιώματα.\nΟ δεύτερος είναι ο πανευρωπαϊκός του χαρακτήρας. Ο ΟΑΣΕ είναι ο μόνος οργανισμός ασφάλειας που έχει στους κόλπους του όλες τις χώρες της Ευρώπης, συμπεριλαμβανομένης και της Ρωσίας.\nΣε μια περίοδο που η αμφισβήτηση της ηγεμονίας των ΗΠΑ στον κόσμο φέρνει πιο έντονα στο προσκήνιο το ζήτημα της δημοκρατικής αναδιοργάνωσης και της αποκεντρωμένης λειτουργίας του διεθνούς συστήματος, προβάλλει πιο επιτακτική η ανάγκη της αναβάθμισης του ρόλου του ΟΑΣΕ.\nΟι προτάσεις του φιλειρηνικού κινήματος και της Ευρωπαϊκής Αριστεράς είναι οι ακόλουθες:\n1. Η δημιουργία ενός Πανευρωπαϊκού Συστήματος Ασφάλειας, που να προκύψει από τον ΟΑΣΕ, να έχει νομική υπόσταση με βάση ένα «Διεθνές Σύμφωνο» και οι αποφάσεις του δεσμευτικό χαρακτήρα. 2. Στο πλαίσιο της αναβάθμισης του ΟΑΣΕ έχει προταθεί Ευρωπαϊκό Συμβούλιο Ασφάλειας, εξοπλισμένο με μηχανισμούς έγκαιρης προειδοποίησης και πρόληψης συγκρούσεων.\n3. Ο ΟΑΣΕ να διασυνδεθεί με τον ΟΗΕ ως «περιφερειακός οργανισμός ασφάλειας» (άρθρο 52 του Καταστατικού Χάρτη του ΟΗΕ). Να αποκτήσει αρμοδιότητα και την πρακτική ικανότητα διευθέτησης των συγκρούσεων στο χώρο ευθύνης του.\n4. Η ανάδειξη της Μεσογειακής διάστασης του ΟΑΣΕ έχει ιδιαίτερη αξία σήμερα και ενδιαφέρει άμεσα τη χώρα μας και την Κύπρο.\n5. Η ενότητα και η πολυμορφία του ευρωπαϊκού χώρου επιβάλλει το πανευρωπαϊκό σύστημα ασφάλειας να έχει τα υποσυστήματά του. Ειδικότερα στη Βαλκανική χρειάζεται να δρομολογηθεί μια διαδικασία «τύπου Ελσίνκι».\nΑναρτήθηκε από Chatzelenis George στις 6:51 μ.μ. 0 σχόλια


Tabula Rasa Blog: "Το τελευταίο γράμμα" του Νεκτάριου Μπουτεράκου\nΝιώθω τόσο κρύο… τόση παγωνιά! Ζω στο σκοτάδι… Είναι θάνατος το σκοτάδι! Μόνο για λίγο περνά το φως εδώ μέσα, τόσο λίγο που νομίζω πως είναι μόνο μια στιγμή… Σαν… σαν ένα τυχαίο φιλί σου! Ναι, ακόμα θυμάμαι τη γεύση του φιλιού σου, μα τα χείλη μου είναι ξερά, ματωμένα από τα δαγκώματα των ποντικιών. Περιμένω σαν βάλσαμο αυτή τη μικρή στιγμή, για να μπορέσω να σου γράψω ετούτες τις δύο αράδες. Μόνο τότε...\nνιώθω πως ζω ακόμα. Μόνο τότε με καίει μια μικρή ελπίδα. Γράφω τόσο γρήγορα, για να προλάβω να πω όλα όσα κρύβει η ματωμένη μου καρδιά κι αυτό το ξεσκισμένο πλέον σώμα μου! Πολλές φορές, όταν δεν προλαβαίνω μέσα σ’ αυτές τις απειροελάχιστες στιγμές να ολοκληρώσω το γράμμα μου, γράφω στα τυφλά! Ναι, στα τυφλά…\nΧτες – ω πόσο κοντά και πόσο μακριά είναι αυτό το χτες! – νόμιζα πως θα καταρρεύσω. Ήρθαν και με πήραν ξαφνικά. Ένιωσα τα βρωμερά τους χέρια πάνω μου. Με τραβούσαν, για ώρες με τραβούσαν. Δεν έβλεπα! Είχε τόσο φως… Κι εγώ ζω πλέον στο σκοτάδι! Με έδεσαν… σφιχτά! Τόσο που ο καρπός μου τώρα βγάζει κάτι κολλώδες και παχύρευστο! Πονάει, πονάει πολύ! Με έδεσαν σε κάτι περίεργο… Κι αυτό άρχισε να γυρίζει, να γυρίζει, να γυρίζει… Κάθε φορά που κατέβαινε προς τα κάτω, ένιωθα να φεύγουν κομμάτια από το δέρμα μου, να ξεσκίζονται. Ήταν κοφτερά, σαν λεπίδες! Μα ναι, λεπίδες ήταν και με ξέσκιζαν. Μα εγώ δεν είπα τίποτα! Τίποτα δεν είπα για σένα, μ’ ακούς; Κρατήθηκα… Ποτέ δεν θα πω! Μη φοβάσαι, αγαπημένε μου! Δεν θα σε προδώσω…\nΜετά με έριξαν εδώ, στο σκοτάδι! Ήμουν μουδιασμένη! Δεν ένιωθα τίποτα… Μόνο κάτι υγρά στόματα, μικρά αλλά σουβλερά, να μου γλύφουν στην αρχή τις πληγές κι ύστερα να τις δαγκώνουν! Δεν μπορούσα να τα διώξω… Κουνούσα τα χέρια μου και τα πόδια μου. Ένιωθα τα υγρά, μαλλιαρά τους σώματα να τρέχουν παντού, γύρω μου και πάνω μου! Πεινούσαν… Έφαγαν… Κι ύστερα μου τραγούδησαν! Ναι, αλήθεια, μη γελάς… Μου τραγούδησαν! Ήταν λίγο φάλτσα, όχι σαν την αδελφή σου τη Μίνα που παίζει τόσο ωραία στο πιάνο! Όχι έτσι… Αλλά μπορούσαν και τραγουδούσαν! Δεν ήμουν μόνη…\nΔεν ξέρω πόση ώρα πέρασε που κοιμόμουν… Δηλαδή, μάλλον κοιμόμουν! Δεν ξέρω… Πάντως θα πρέπει να είχε νυχτώσει, γιατί το σκοτάδι ήταν τόσο πυκνό, τόσο αδιαπέραστο, που κολυμπούσα μέσα του! Φοβήθηκα! Έχωνα τα χέρια μου στα βρώμικα χαλίκια! Έσκαβα… Απλά για να νιώσω ζωντανή. Δεν ήξερα αν ζούσα! Οπότε έσκαβα… έσκαβα… έσκαβα! Μέχρι που ακούμπησα κάτι! Ήταν… ήταν σαν μαζεμένες τρίχες! Θυμάσαι τις ξανθές μου μπούκλες; Πάντα έλεγες πως ήμουν η πιο καλοχτενισμένη γυναίκα που είχες γνωρίσει! Μου λείπεις, αγαπημένε μου! Αυτές οι τρίχες, βέβαια, δεν ήταν τόσο καλοχτενισμένες σαν τις δικές μου! Όχι! Ήταν ξερές, σαν… σαν… σαν σκοινί! Τις είχε πλέξει σε μια χοντρή πλεξούδα. Κι εγώ άρχισα να τραβάω, αλλά δεν έβγαινε! Και πάλι έσκαβα κι έσκαβα. Πάλι τράβαγα και τράβαγα! Μέχρι που… μέχρι που το έβγαλα. Ήταν μια πολύ, πολύ μακριά πλεξούδα και στην άκρη της υπήρχε κάτι σκληρό και ξερό. Το ψηλαφούσα για ώρες. Έχωνα τα δάχτυλά μου στις τρύπες του. Είχε πολύ άμμο μέσα. Δύο τεράστιες τρύπες κάτω από τη ριζωμένη πλεξούδα και μια πιο μεγάλη ακόμα πιο κάτω με κομματάκια από κόκκαλο. Δεν υπήρχαν όλα, κάποια έλειπαν. Το χάιδευα για ώρες! Τελικά κατάλαβα πως ήταν κεφάλι! Ναι, ήταν ένα κρανίο. Γυναίκα ήταν κι αυτή κάποτε σαν κι εμένα. Και είχε τα μαλλιά της πλεξούδα κι όχι μπούκλες, όπως εγώ! Έγινε φίλη μου! Μιλάμε τώρα μαζί! Τη λένε Λίλυ! Δεν έχει πολύ ωραίο όνομα; Έχει κι αυτή έναν ιππότη που την περιμένει και μου τον περιέγραψε. Είναι όμορφος! Όχι, όμως, σαν εσένα, αγαπημένε μου! Εσύ είσαι πιο όμορφος! Μου είπε πως μια μέρα την είχε πάρει με το άλογό του. Αυτός φορούσε κίτρινη περιβολή και έκαναν βόλτα στην πόλη τους. Όλοι τους θαύμαζαν και τους συνέχαιραν για τους αρραβώνες τους. Ήταν τόσο πολύ ευτυχισμένοι… Η πλεξούδα της ήταν τόσο όμορφη και καλοχτενισμένη. Όχι όπως τώρα που είναι σκληρή σαν άχυρα. Τη λυπήθηκα, αγαπημένε μου… Τη λυπήθηκα τόσο πολύ που για ώρες τραβούσα τις μπούκλες μου… Ξερίζωσα κάποιες από αυτές και τις της χάρισα. Σαν μικρό παιδί έκανε από τη χαρά της!\nΈχει σκοτεινιάσει πάλι τόσο, που δεν μπορώ να σου γράψω για πολύ ακόμα! Μόνο αυτό το παρακάτω μυστικό! Σήμερα η φίλη μου, μου είπε κάτι πολύ έξυπνο. Μπορώ, λέει, να χρησιμοποιήσω την πλεξούδα της για να το σκάσω από το παράθυρο. Επειδή είναι, όμως, αρκετά ψηλά κι αν δεθώ στη μέση δεν θα φτάνω για να ακουμπήσω στο έδαφος, μου πρότεινε να τη δέσω στο λαιμό μου. Έτσι θα φτάσω εύκολα. Δεν έχω άλλο χρόνο! Σε λίγο θα είμαι στην αγκαλιά σου, αγαπημένε μου! Μου έχεις λείψει τόσο πολύ… Θέλω να φοράς άσπρα τώρα που θα σε ξαναδώ! Πάω να χαιρετήσω τη φίλη μου κι έρχομαι… Έρχομαι!\nΓια πάντα δική σου…\nΣυγγραφέας: Νεκτάριος Μπουτεράκος - φοιτητής Tabula Rasa\nΑναρτήθηκε από Tabula Rasa στις 3:36 μ.μ.


Ίδρυμα Ποίησης / Poetry Foundation: Η ΑΝΗΘΙΚΟΤΗΤΑ ΚΑΙ Η ΠΟΝΗΡΙΑ ΤΟΥ ΚΡΕΟΝΤΑ ΚΑΙ Η ΑΝΤΙΔΡΑΣΗ ΤΟΥ ΟΙΔΙΠΟΔΑ, ΚΛΑΣΙΚΑ\nΗ ΑΝΗΘΙΚΟΤΗΤΑ ΚΑΙ Η ΠΟΝΗΡΙΑ ΤΟΥ ΚΡΕΟΝΤΑ ΚΑΙ Η ΑΝΤΙΔΡΑΣΗ ΤΟΥ ΟΙΔΙΠΟΔΑ, ΚΛΑΣΙΚΑ\nPosted by Γιώργος Τσακιράκης | Posted in ΚΛΑΣΙΚΑ | Posted on 10:48 π.μ.\nΗ ανηθικότητα και η (παρα)πολιτική πονηριά του Κρέοντα. Η αντίδραση του Οιδίποδα στον "Οιδίποδα επί Κολωνώ".\n(διακρίνεται ο Κρέοντας έρχεται)\nΧώρα που τόσο σε δοξάζουν οι έπαινοι\nστο χέρι σου τώρα η δόξα σου Λάμψε.\nΤι κόρη μου τι συμβαίνει;\nΒλέπω τον Κρέοντα με τους ανθρώπους του\nΚαλοί μου γέροντες Τώρα\nτη σωτηρία μου έχετε.\nΠροστάτης σου είμαι ας είμαι γέρος,\nτης χώρας μας η δύναμη αγέραστη είναι.\nΆΝΔΡΕΣ ΧΘΟΝΌΣ ΤΉΣΔ' ΕΥΓΕΝΕΊΣ ΟΙΚΉΤΟΡΕΣ 728\nΟΡΏ ΤΙΝ' ΥΜΆΣ ΟΜΜΆΤΩΝ ΕΙΛΗΦΌΤΑΣ\nΦΌΒΟΝ ΝΕΏΡΗ ΤΗΣ ΕΜΉΣ ΕΠΕΙΣΌΔΟΥ\nΟΝ ΜΉΤ' ΟΚΝΕΊΤΕ ΜΉΤ' ΑΦΗΤ' ΈΠΟΣ ΚΑΚΌΝ.\nΉΚΩ ΓΑΡ ΟΥΧ' ΩΣ ΔΡΑΝ ΤΙ ΒΟΥΛΗΘΕΊΣ ΕΠΕΊ\nΓΈΡΩΝ ΜΕΝ ΕΙΜΊ ΠΡΟΣ ΠΌΛΙΝ Δ' ΕΠΊΣΤΑΜΑΙ\nΣΘΈΝΟΥΣΑΝ ΉΚΩΝ, ΕΙ ΤΙΝ' ΕΛΛΆΔΟΣ, ΜΈΓΑ\nΑΛΛ' ΆΝΔΡΑ ΤΌΝΔΕ ΤΗΛΙΚΌΣΔ' ΑΠΕΣΤΆΛΗΝ\nΠΕΊΣΩΝ ΈΠΕΣΘΑΙ ΠΡΟΣ ΤΟ ΚΑΔΜΕΊΩΝ ΠΈΔΟΝ\nΟΥΚ ΕΞ ΕΝΌΣ ΣΤΕΊΛΑΝΤΟΣ ΑΛΛ' ΑΣΤΏΝ ΎΠΟ\nΠΆΝΤΩΝ ΚΕΛΕΥΣΘΕΊΣ ΟΎΕΧ' ΉΚΈ ΜΟΙ ΓΈΝΕΙ\nΤΑ ΤΟΎΔΕ ΠΕΝΘΕΊΝ ΠΉΜΑΤ' ΕΣ ΠΛΕΊΣΤΟΝ ΠΌΛΕΩΣ.\nΑΛΛ' Ω ΤΑΛΑΙΠΩΡ' ΟΙΔΊΠΟΥΣ, ΚΛΎΩΝ ΕΜΟΎ\nΙΚΟΎ ΠΡΟΣ ΟΊΚΟΥΣ ΠΑΣ ΣΕ ΚΑΔΜΕΊΩΝ ΛΕΏΣ\nΚΑΛΕΊ ΔΙΚΑΊΩΣ ΕΚ ΔΕ ΤΏΝ ΜΆΛΙΣΤ' ΕΓΏ\nΌΣΩΠΕΡ ΕΙ ΜΗ ΠΛΕΊΣΤΟΝ ΑΝΘΡΏΠΩΝ ΈΦΥΝ\nΚΆΚΙΣΤΟΣ ΑΛΓΏ ΤΟΊΣΙ ΣΟΙΣ ΚΑΚΟΊΣ ΓΈΡΟΝ\nΟΡΏΝ ΣΕ ΤΟΝ ΔΎΣΤΗΝΟΝ ΌΝΤΑ ΜΕΝ ΞΈΝΟΝ\nΑΕΊ Δ' ΑΛΉΤΗΝ ΚΑΠΊ ΠΡΟΣΠΌΛΟΥ ΜΙΑΣ\nΒΙΟΣΤΕΡΉ ΧΩΡΟΎΝΤΑ ΤΉΝ ΕΓΏ ΤΆΛΑΣ\nΟΥΚ ΑΝ ΠΟΤ' ΕΣ ΤΟΣΟΎΤΟΝ ΑΙΚΕΊΑΣ ΠΕΣΕΊΝ\nΈΔΟΞ' ΌΣΟΝ ΠΈΠΤΩΚΕΝ ΉΔΕ ΔΎΣΜΟΡΟΣ\nΑΕΊ ΣΕ ΚΗΔΕΎΟΥΣΑ ΚΑ ΤΟ ΣΟΝ ΚΆΡΑ\nΠΤΩΧΏι ΔΙΑΊΤΗι ΤΗΛΙΚΟΎΤΟΣ ΟΥ ΓΑΜΩΝ\nΈΜΠΕΙΡΟΣ ΑΛΛΆ ΤΟΥΠΙΌΝΤΟΣ ΑΡΠΆΣΑΙ\nΆΡ' ΆΘΛΙΟΝ ΤΟΎΝΕΙΔΟΣ Ω ΤΆΛΑΣ ΕΓΏ\nΩΝΕΊΔΙΣ' ΕΣ ΣΕ ΚΑΜΈ ΚΑΙ ΤΟ ΠΑΝ ΓΈΝΟΣ;\nΑΛΛ' ΟΥ ΓΑΡ ΈΣΤΙ ΤΑΜΦΑΝΉ ΚΡΎΠΤΕΙΝ, ΣΥ ΝΥΝ\nΠΡΟΣ ΘΕΏΝ ΠΑΤΡΏιΩΝ ΟΙΔΊΠΟΥΣ ΠΕΙΣΘΕΙΣ ΕΜΟΊ\nΚΡΥΨΩΝ ΘΕΛΉΣΑΣ ΆΣΤΥ ΚΑΙ ΔΌΜΟΥΣ ΜΟΛΕΊΝ\nΤΟΥΣ ΣΟΥΣ ΠΑΤΡΏιΟΥΣ ΤΉΝΔΕ ΤΗΝ ΠΌΛΙΝ ΦΊΛΩΣ\nΕΙΠΏΝ ΕΠΑΞΊΑ ΓΑΡ Η Δ΄ΟΊΚΟΙ ΠΛΈΟΝ\nΔΊΚΗι ΣΈΒΟΙΤ' ΑΝ ΟΎΣΑ ΣΗ ΠΆΛΑΙ ΤΡΟΦΌΣ 760\nΆντρες γενιάς ξακουσμένης και χώρας 728\nσας ξάφνιασε ο ερχομός μου δεν τον θέλατε\nτο βλέπω στα μάτια σας\nΜην ξαφνιάζεστε όμως, μην ορθώνετε έχθρα\nδεν ήρθα για κακό και είμαι γέρος\nκαι την ξέρω την πόλη σας.\nΑπ' όλες τις πόλεις της Ελλάδας η πρώτη.\nΜε έστειλαν να πείσω τον γέρο Οιδίποδα\nνα τον πάρω στη Θήβα.\nΌλοι με διάλεξαν δεν με έστειλε ένας\nσυγγενή του με ξέρουν και πιο πολύ απ' όλους\nτις πονώ τις συμφορές του.\n(προς τον Οιδίποδα)\nΆκου με τυραγνισμένε Οιδίποδα\nΓύρνα σε ζητούν οι Θηβαίοι και το δίκιο τους\nκαι πονώ να σε βλέπω γέρο και δύστυχο\nκαι να γυρίζεις εξόριστος από γη σε γη\nμε οδηγό την κόρη σου την άμοιρη\nπου ποτέ δεν το σκέφτηκα να βασανίζεται τόσο\nνα σε πορεύει με το τίποτα νέα κοπέλα\nχωρίς χαρά γάμου\nκαι στον κίνδυνο μέσα να την αρπάξει ο τυχόντας.\nΝτροπή είναι για μένα και για σένα\nκαι τη γενιά μας ολόκληρη και όλη την πόλη\nτα ολοφάνερα δεν κρύβονται\nμόνος σου όμως κρύψ 'τα\nάκου με και πείσου\nδέξου να 'ρθεις στη Θήβα και στο πατρικό σου\nευχαριστώντας τούτη την πόλη που σου στάθηκε.\nΑλλά πρώτη το δίκαιο το έχει η πατρίδα\nαυτή είναι η πρώτη τροφός. 760\nΩ ΠΆΝΤΑ ΤΟΛΜΏΝ ΚΑΠΌ ΠΑΝΤΌΣ ΑΝ ΦΈΡΩΝ 761\nΛΌΓΟΥ ΔΙΚΑΊΟΥ ΜΗΧΆΝΗΜΑ ΠΟΙΚΊΛΟΝ\nΤΙ ΤΑΎΤΑ ΠΕΙΡΆι ΚΑΜΈ ΔΕΎΤΕΡΟΝ ΘΈΛΕΙΣ\nΕΛΕΊΝ ΕΝ ΟΙΣ ΜΆΛΙΣΤ' ΑΝ ΑΛΓΟΊΗΝ ΑΛΟΎΣ;\nΠΡΌΣΘΕΝ ΤΕ ΓΑΡ ΜΕ ΤΟΊΣΙΝ ΟΙΚΕΊΟΙΣ ΚΑΚΟΊΣ\nΝΟΣΟΎΝΘ' ΌΤ' ΗΝ ΜΟΙ ΤΈΡΨΙΣ ΕΚΠΕΣΕΊΝ ΧΘΟΝΌΣ\nΟΥΚ ΉΘΕΛΕΣ ΘΈΛΟΝΤΙ ΠΡΟΣΘΈΣΘΑΙ ΧΆΡΙΝ\nΑΛΛ' ΗΝΊΚ' ΉΔΗ ΜΕΣΤΌΣ Ή ΘΥΜΟΎΜΕΝΟΣ\nΚΑΙ ΤΟΝ ΔΌΜΟΙΣΙΝ ΉΝ ΔΙΑΙΤΆΣΘΑΙ ΓΛΥΚΎ\nΤΌΤ' ΕΞΕΏΘΕΙΣ ΚΑΞΈΒΑΛΛΕΣ ΟΥΔΈ ΣΟΙ\nΤΟ ΣΥΓΓΕΝΈΣ ΤΟΎΤ' ΟΥΔΑΜΏΣ ΤΌΤ' ΗΝ ΦΊΛΟΝ\nΝΥΝ Τ' ΑΎΘΙΣ ΗΝΊΚ' ΕΙΣΟΡΆΣ ΠΌΛΙΝ ΤΕ ΜΟΙ\nΞΥΝΟΎΣΑΝ ΕΎΝΟΥΝ ΤΉΝΔΕ ΚΑΙ ΓΈΝΟΣ ΤΟ ΠΑΝ\nΠΕΙΡΆι ΜΕΤΑΣΠΆΝ ΣΚΛΗΡΆ ΜΑΛΘΑΚΏΣ ΛΈΓΩΝ\nΚΑΊΤΟΙ ΤΊΣ ΑΎΤΗ ΤΈΡΨΙΣ ΆΚΟΝΤΑΣ ΦΙΛΕΊΝ;\nΏΣΠΕΡ ΤΙΣ ΕΙ ΣΟΙ ΛΙΠΑΡΟΎΝΤΙ ΜΕΝ ΤΥΧΕΊΝ\nΜΗΔΈΝ ΔΙΔΟΊΗ ΜΉΔ' ΕΠΑΡΚΈΣΑΙ ΘΈΛΟΙ\nΠΛΉΡΗ Δ' ΈΧΟΝΤΙ ΘΥΜΌΝ ΩΝ ΧΡΉιΖΟΙΣ ΤΌΤΕ\nΔΩΡΟΊΘ' ΌΤ' ΟΥΔΈΝ Η ΧΆΡΙΣ ΧΆΡΙΝ ΦΈΡΟΙ\nΑΡ' ΑΝ ΜΑΤΑΊΟΥ ΤΉΣΔ' ΑΝ ΗΔΟΝΉΣ ΤΎΧΟΙΣ;\nΤΟΙΑΎΤΑ ΜΕΝΤΟΙ ΚΑΙ ΣΥ ΠΡΟΣΦΈΡΕΙΣ ΕΜΟΊ\nΛΌΓΩι ΜΕΝ ΕΣΘΛΆ, ΤΟΊΣΙΝ Δ' ΈΡΓΟΙΣΙΝ ΚΑΚΆ\nΦΡΆΣΩ ΔΕ ΚΑΙ ΤΟΊΣΔ' ΩΣ ΣΕ ΔΗΛΏΣΩ ΚΑΚΌΝ\nΉΚΕΙΣ ΕΜ' ΆΞΩΝ, ΟΥΧΊΝ' ΕΣ ΔΌΛΟΥΣ ΆΓΗιΣ\nΑΛΛ' ΩΣ ΠΆΡΑΥΛΟΝ ΟΙΚΊΣΗιΣ ΠΌΛΙΣ ΔΕ ΣΟΙ\nΚΑΚΏΝ ΆΝΑΤΟΣ ΤΉΣΔ' ΑΠΑΛΛΑΧΘΉι ΧΘΟΝΌΣ\nΟΥΚ ΈΣΤΙ ΣΟΙ ΤΑΎΤ' ΑΛΛΆ ΣΟΙ ΤΆΔ' ΈΣΤ' ΕΚΕΊ\nΧΏΡΑΣ ΑΛΆΣΤΩΡ ΟΥΜΌΣ ΕΝΝΑΊΩΝ ΑΕΊ\nΈΣΤΙ ΔΕ ΠΑΙΣΊ ΤΟΙΣ ΕΜΟΊΣΙ ΤΗΣ ΕΜΉΣ\nΧΘΟΝΌΣ ΛΑΧΕΊΝ ΤΟΣΟΎΤΟΝ, ΕΝΘΑΝΕΊΝ ΜΌΝΟΝ\nΆΡ' ΟΥΚ ΆΜΕΙΝΟΝ Ή ΣΥ ΤΑΝ ΘΉΒΑΙΣ ΦΡΟΝΏ;\nΠΟΛΛΏι Γ' ΌΣΩιΠΕΡ ΚΑΙ ΣΑΦΕΣΤΈΡΩΝ ΚΛΎΩ\nΦΟΊΒΟΥ ΤΕ ΚΑΥΤΟΎ ΖΗΝΌΣ ΟΣ ΚΕΊΝΟΥ ΠΑΤΉΡ\nΤΟ ΣΟΝ Δ' ΑΦΊΚΤΑΙ ΔΕΎΡ' ΥΠΌΒΛΗΤΟΝ ΣΤΌΜΑ\nΠΟΛΛΉΝ ΈΧΟΝ ΣΤΌΜΩΣΙΝ ΕΝ ΔΕ ΤΩι ΛΈΓΕΙΝ\nΚΆΚ' ΑΝ ΛΆΒΟΙΣ ΤΑ ΠΛΕΊΟΝ Ή ΣΩΤΉΡΙΑ\nΑΛΛ' ΟΊΔΑ ΓΑΡ ΣΕ ΤΑΎΤΑ ΜΗ ΠΕΊΘΩΝ ΊΘΙ\nΗΜΆΣ Δ' ΈΑ ΖΗΝ ΕΝΘΆΔ' ΟΥ ΓΑΡ ΑΝ ΚΑΚΏΣ\nΟΥΔ' ΏΔ' ΈΧΟΝΤΕΣ ΖΏΜΕΝ ΕΙ ΤΕΡΠΟΊΜΕΘΑ 799\nΑδίσταχτε και ανέντροπε 761\nκαι δικαιολογίες όλο τα αίσχη σου!\nΓιατί πάλι πας να με βάλεις στο χέρι\nκαι να πέσω να πάθω τα χείριστα;\nΤότε που τα δεινά της μοίρας με χτύπησαν\nκαι ήταν ζητούσα το διωγμό για αλάφρωση\nαρνιόσουν με κρατούσες\nκαι μετά που με χόρτασαν η ταραχή και το πάθος\nκαι πάλι γλύκανε το σπίτι,\nτότε πάλι κλοτσιές και με έδιωχνες\nκαι η συγγένεια που τώρα σε κόφτει\nκαι πας να με πάρεις\nκαι γλυκολές τα κακόβουλα\nτώρα που βλέπεις την πόλη και το λαό της προ-\nΤι χαρά βρίσκεις ν' αγαπάς άνθρωπο που δεν θέλει;\nΜοιάζει να παρακαλάς και να μη σου δίνει\nκαι να μη σε θέλει\nκαι μετά που τα βρήκες όλα και χόρτασες\nτότε τα χαρίζει, όταν η χάρη δεν είναι χάρη\nκούφια χάρη είναι τι να τη δεχτείς.\nΈτσι κι εσύ λόγια μου προσφέρεις για τιμές\nμα το χεριού σου με θέλεις και κέρδος σου.\nΚαι θα το πω και θα σε δείξω.\nΉρθες να με πάρεις όχι στο σπίτι έξω στα σύνορα\nεκεί να με βάλεις να είμαι\nνα μην πάθει η Θήβα από τούτη την πόλη.\nΔεν θα σου γίνει δεν θα με κάνεις\nδεν θα μερώσει το πνεύμα της εκδίκησής μου\nανάμεσά σας θα 'ναι και θα κάθεται δεν θα φεύγει\nκι απ' τη χώρα μου οι γιοι μου τόση γη θα πάρουν\nόση ο τάφος τους.\nΤα ξέρω λοιπόν για τη Θήβα κι από σένα καλύτερα\nτα είπε ο Φοίβος και ο πατέρας του ο Δίας\nκαι ήρθες τώρα και τα ύπουλα λόγια σου\nκαι όλα απρέπεια και ασταμάτητα λες.\nΌσα περισσότερα λες, χειρότερο για σένα.\nΦύγε. Χάνω τα λόγια μου\nάσε με να ζω όπως ζω καλά να ζω\nαφού έτσι διαλέγω και μ' αρέσει. 799\nΤι θαρρείς εγώ χάνω; Εσύ χάνεις.\nΚέρδος και χαρά μου είναι που δε μπορούν\nούτε εμένα ούτε αυτούς.\nΑχ άμοιρε ο χρόνος δε σου 'βαλε μυαλό.\nθα ζεις ντροπές γεράζοντας.\nΚόβει η γλώσσα σου, μα αυτό δεν χωνεύω\nδεν ξέρω δίκαιο άνθρωπο να παινεύει τα πάντα\nκαι τ' αντίθετα.\nΆλλο να λες πολλά κι άλλο τα καίρια.\nΌπως κι εσύ. Τα λίγα σου στην ώρα τους.\nΌχι για όποιον έχει τα μυαλά σου.\nΦύγε Το λέω και γι αυτούς\nκαι μη σε νοιάζει πού θα μείνω.\nΜάρτυρες τους έχω πώς απαντάς στους φίλους\nκαι στα χέρια μου αν πέσεις.\nΑπ' τα χέρια τους με βία;\nΚαι χωρίς να σ' αρπάξω το κακό θα το πάθεις.\nΤι σημαίνει η φοβέρα;\nΤη μια σου κόρη την πιάσαν οι άντρες μου.\nΤην έστειλα κιόλας. Την άλλη, σειρά της.\nΓρήγορα θα 'χεις να σκούζεις κι άλλο.\nΠήρες την κόρη μου;\nΣε λίγο και την άλλη Τώρα.\nΦίλοι μου προστάτες! θα μ' αφήσετε;\nΣτη γη σας τον αφήνετε τον άσεβο;\nΦύγε ξένε απ' τα σύνορα βγες\nάδικα έκανες άδικα κάνεις.\nΕσείς άντρες μου Πάρτε κι αυτήν.\nΑν αρνιέται να τα μάθει τα χέρια σας.\n(διαδραματίζεται η σκηνή της αρπαγής)\n(φτάνει ο Θησέας)\nΤι φωνές Τι γίνεται γιατί;\nΠάνω που θυσίαζα στον Ποσειδώνα της θάλασσας\nκαι του Κολωνού τον προστάτη\nο φόβος σας με σήκωσε.\nΝα μου πει ένας να μάθω γιατί οι φωνές;\nΆθελά μου μ' έκαναν να τρέξω.\nΆρχοντα Θησέα τη φωνή σου κατάλαβα!\nΈπαθα έπαθα απ' αυτόν τώρα μόλις!\nΤι έπαθες ποιος; Πες.\nΟ Κρέοντας Αυτός Μου άρπαξε τις κόρες\nτη μόνη βοήθειά μου!\nΓρήγορα ένας να πετάξει να τρέξει\nιππείς και πεζούς να φωνάξει\nν' αφήσουν θυσίες και άνεμος να γίνουν\nνα πιάσουν το σταυροδρόμι μην προσπεράσουν\nκαι περίγελος γίνω που άσκησαν βία\nστον τόπο μου!\nΚι όσο για αυτόν αν την οργή μου ακράτητη είχα\n-όπως το άξιζε-\nδεν θα τον άφηναν τα χέρια μου άσπαστο.\nΓιε του Αιγέα\nδεν λέω δεν έχει άντρες η πόλη σου\nούτε τα έργα μου άσκεπτα έπραξα.\nΣκέφτηκα όμως τι ζήλο να 'χουν οι δικοί σου\nνα κρατούν και να τρέφουν δικούς μου που θέλω.\nΚαι άντρα πατροκτόνο μιασμένο μητροκοίτη\nκαι παιδιά με τη μάνα του\nδεν θα τον ήθελαν.\nΟ τόπος σας, ξέρω, έχει σύμβουλο τον Άρειο Πάγο\nπου τέτοιους μολυσμένους να μένουν\nδεν τους θέλει τους διώχνει\nσ΄αυτό πίστεψα κι έπραξα έτσι\nκι αν δε με καταριόταν ούτε θα το 'κανα\nστις κατάρες του αντέδρασα.\nΟ θυμός Άρχοντα Θησέα δεν έχει γεράματα\nμόνο ο θάνατος τον σβήνει\nτους πεθαμένους μόνο δεν οργίζει τίποτα.\nΑπ' τη μεριά σου τώρα εσύ\nό,τι θέλεις να κάνεις που μόνος μου είμαι\nκαι αδύνατος είμαι κι ας έχω δίκαιο\nμα ό,τι και να 'μαι θα το αντισηκώσω το χέρι μου.\nΠοιον ντροπιάζεις θαρρείς εσύ ντροπιάζεσαι\nφόνους και γάμους και συμφορές ξεστομάς\nπου άθελα έπαθα οι θεοί μου τους όρισαν\n-λόγο θα είχαν με τη γενιά μου παλιό.\nΌμως εγώ δεν έχω φταίξιμο να το πληρώσουν\nΑν οι χρησμοί είπαν στον πατέρα μου θα τον πάρει\nχέρι παιδιού του\nπώς με κατηγορείς φταίχτη;\nΠου τότε εγώ αγέννητος ήμουν\nΚαι άσμιχτοι ακόμα των γονιών μου οι σπόροι!\nΚι αν γεννήθηκα όπως γεννήθηκα Γραμμένος\nκαι πιάστηκα μετά με τον πατέρα μου και τον σκότωσα\nμη ξέροντας τι ούτε σε ποιον ενάντια\nπώς φτάνεις και με κρίνεις για το Αθέλητο άδικα;\nΚαι το γάμο με τη μάνα μου να λέω\nπώς το δέχεσαι πώς μ' αναγκάζεις αδιάντροπε;\nΑδελφή σου είναι άθλιε.\nΘα πω όμως αφού τον ξεστόμισες.\nΈσμιξε μαζί μου συμφορά μου έσμιξε\nχωρίς να ξέρω χωρίς να ξέρει\nκαι γιος της ήμουν και παιδιά μαζί μου έκανε\nΚαι ξέρεις εσύ αλλά θέλοντας λες μας ντροπιάζεις\nεγώ όμως άθελα έσμιξα άθελα τα λέω\nκαι κακούργος δεν είμαι για το γάμο μου\nούτε για τον πατέρα που σκότωσα, που πάντα\nτο λες και με κρίνεις και με χτυπάς.\nΜα εμένα στα δεινά οι θεοί με όρισαν\nκαι ο πατέρας μου αν ζούσε δεν θ' αντέλεγε\nαλλά εσύ είσαι άδικος\nκαι όσα ρητά είτε άρρητα έρθουν στο νου σου\nκαι τα λες και με βρίζεις Μπροστά τους.\nΚαι παινεύεις το Θησέα και θαυμάζεις την πόλη του\nότι κυβερνιέται καλά και ξεχνάς τα παινέματα\nκαι ξεχνάς την Αθήνα πως είναι η πρώτη\nπου ξέρει να σέβεται τους θεούς απ' όλες,\nκαι απ' αυτήν ήρθες σέρνεις ικέτη και γέρο\nκαι τις κόρες μου άρπαξες τις φευγατίζεις.\nΓια όλα αυτά εγώ προσπέφτω ικετεύω\nτις Σεμνές Θεές\nνα 'ρθουν βοηθοί μου και σύμμαχοι\nκαι να πάθεις να μάθεις τι παλικάρια προστατεύουν\nτούτη την πόλη.\nΒασιλιά ο γέροντας είναι καλός\nοι συμφορές του τον πήραν πέρα απ' τα όρια.\n…Τι μπορείς πια να δεις τυφλέ γιε του Λάιου στην εποχή της λογικής, στους καιρούς της παραφροσύνης;\nΕκτός και αν, όπως διαισθάνεται ο ποιητής της Πάτμου, έχεις ένα μάτι παραπάνω για να δεις μέσα από τις καταστροφές, πέρα απ’ τις καταστροφές, μέσα και πέρα από τον τόπο της σφαγής και την κοιλάδα των δακρύων…\nDer König Oedipus hat ein Auge zuviel vielleicht – Ο βασιλιάς Οιδίποδας ίσως και να ’χει ένα μάτι παραπάνω. Ο περίφημος στίχος ανήκει σε ένα ποίημα απίστευτης ομορφιάς και βάθους, το In lieblicher Bläue… - Σ’ ευφρόσυνο γλαυκό…γραμμένο όψιμα από τον Χαίλντερλιν, στα χρόνια της Μεγάλης Σιγής που ονομάσανε «χρόνια της παραφροσύνης» του. Στο ποίημα, όμως, αυτό της τρέλας συμπυκνώνεται όλη η ποιητική Λογική που αναζητούσε σε όλη του τη ζωή.\nΤο ποίημα «Σ’ ευφρόσυνο γλαυκό» κορυφώνεται στο τρίτο μέρος με την τραγωδία του Οιδίποδα, εικόνα που συμπυκνώνει όλη την τραγωδία του ανθρώπου:\n«Όταν κάποιος κοιτάζει στον καθρέφτη, ένας άνδρας, και βλέπει εκεί μέσα σαν ζωγραφισμένη την εικόνα του, η εικόνα μοιάζει με τον άνδρα. Μάτια έχει η εικόνα του ανθρώπου, μα το φεγγάρι φως. Ο βασιλιάς Οιδίποδας ίσως να ’χει ένα μάτι παραπάνω. Τα πάθη τούτου του ανθρώπου μοιάζουν απερίγραπτα, άφατα, ανέκφραστα».\nΗ ύβρις του Οιδίποδα, το κατά τον Χαίλντερλιν nefas, ξεπερνά την πατροκτονία και την αιμομιξία και επικεντρώνεται στην «παράφρονα αναζήτηση μιας συνείδησης» που αναμετριέται με το Θεϊκό. Η ρίζα της τραγικής μοίρας του γιου του Λάιου βρίσκεται στην "Οιδιπόδα σοφίαν" που ο Πίνδαρος έχει την τόλμη να ζητά στον 4ο Πυθιόνικο, να μάθουμε κι εμείς. Τη σοφία που αναζητά τη λύση στο αίνιγμα της ζωής και του θανάτου.\nΣτο ποίημα του Χαίλντερλιν, η μορφή του Οιδίποδα συνοδεύεται από εκείνη του Ηρακλή και των Διόσκουρων που υπέφεραν κι αυτοί.\nΑυτό που ζητά παράφρονα ο Οιδίποδας, αυτό που του λείπει, το βλέπει με το παραπάνω μάτι που ίσως έχει στην κατάληξη του ποιήματος\n«Γιε του Λάιου, φτωχέ ξένε στη χώρα της Ελλάδος! Η ζωή είναι θάνατος κι ο θάνατος μια ζωή».\nΟι τελευταίες λέξεις – auch ein Leben – ανήκουν στη ζωή. Μ’ όλη και παρόλη την οδύνη και τον μόχθο και τα πάθη τα απερίγραπτα. Αυτή τη γραφή διαβάζει στον τοίχο της Ιστορίας το παραπάνω μάτι του Οιδίποδα, το τρίτο μάτι της ποίησης…\nΤο παραπάνω μάτι είναι το μάτι ενός που είναι πάντα ξένος μέσα στην ίδια τη γενέθλιά του χώρα. Άρα είναι το μάτι του ποιητή, η ίδια η Ποίηση. Κι η Ποίηση έχει τη ρίζα της στην αμφίβολη, επικίνδυνη – ή μήπως σωτήρια; - Σοφία του Οιδίποδα. Μια σοφία που αρχή της είναι όχι ο φόβος Κυρίου αλλά ο τρόμος της αρχέγονης σκηνής, εκεί όπου ζωή και θάνατος αλληλοπλέκονται. Το τερατώδες σύμπλεγμα. Όλη η ξέφρενη, παράφρων αναζήτηση συνείδησης από τον Οιδίποδα γίνεται για να λυθεί αυτό το αίνιγμα; Πού η ζωή; Πού ο θάνατος; Και πού το ανάμεσό τους;\nΤο ανάμεσο είναι το τρίτο, το παραπάνω, ό,τι γεννάται από την αλληλοπλοκή ζωής και θανάτου και την ξεπερνά. Η ποίηση.Ίσως.\nΟ Charles Segal, στη λαμπρή του ανάγνωση του 4ου Πυθιόνικου, σημειώνει: «…και η ποίηση υπάρχει στο αμοιβαίο παιχνίδι της δουλειάς του τεχνίτη και της σοφίας, της σαγήνης και της αλήθειας, των καλών και των κακών φαρμάκων. Αρνείται να αφήσει το έδαφος της θνητότητάς της και σε κάθε σημείο αναγνωρίζει την πολυπλοκότητα της διαμεσολάβησής της ανάμεσα στο θεϊκό και το ανθρώπινο. Αυτό είναι ίσως το έσχατο νόημα της σοφίας του Οιδίποδα…»\nΗ ίδια η Πινδαρική ωδή που μας προτρέπει να γνωρίσουμε την ατραπό της Οιδιπόδειας σοφίας, καταλήγει ανυψώνοντας την ποίηση σε «παγάν αμβροσίων επέων», πηγή λόγων που δίνουν αθανασία.\nΔημήτρης Λιαντίνης, Η Ανάληψη του Οιδίποδα.


Υδραυλικός Άγιοι Ανάργυροι 6939 130 747 • Υδραυλικός 24 ώρες\nΥδραυλικός Άγιοι Ανάργυροι. Εξυπηρετούμε στην περιοχή Άγιοι Ανάργυροι. Διαθέτοντας εμπειρία στο αντικείμενο και προσφέροντας ολοκληρωμένες υπηρεσίες.\n6939130747 Για βλάβες Άγιοι Ανάργυροι.\nΕξυπηρετούμε στην περιοχή Άγιοι Ανάργυροι. Οι υδραυλικοί μας αναλαμβάνουν υδραυλικές εργασίες και εγκαταστάσεις άμεσα και υπεύθυνα σε ολόκληρη την Αθήνα. Επιλέγοντας μας μπορείτε να είστε βέβαιοι για το αποτέλεσμα τις εργασίας, οικονομικά και στις πιο προσιτές τιμες. Κατανοούμε πλήρως την επείγουσα ανάγκη στην οποία μπορεί να βρεθείτε, και έτσι σας στέλνουμε τους εκπαιδευμένους υδραυλικούς μας άμεσα στον χώρο σας για να αντιμετωπίσουμε οποιοδήποτε πρόβλημα ή να προτείνουμε λύσεις που θα σας βοηθήσουν γρήγορα να αποφύγετε κάποια σοβαρή βλάβη στο μέλλον.\nΥδραυλικός Άγιοι Ανάργυροι, αναλαμβάνουμε μεγάλη ποικιλία υπηρεσιών που αφορούν υδραυλικές εγκαταστάσεις, συντήρηση και επισκευή υδραυλικών, αποφράξεις , συντήρηση αποχετεύσεων, τοποθετηση ηλεκτρικού και ηλιακού θερμοσίφωνα, εγκατάσταση φυσικού αερίου και ανακαινίσεις μπάνιου.\nΈνας εξειδικευμένος Υδραυλικός Άγιοι Ανάργυροι μπορεί να σε βοηθήσει σε όλες τις περιπτώσεις που θα τον χρειαστείς.\nΥδραυλικός Άγιοι Ανάργυροι όποια και αν είναι η δουλειά, όποια και αν είναι η ανάγκη, η ομάδα μας είναι εδώ για σας.


Πύργος: Η Δημοκρατική Αγωνιστική Συσπείρωση για τα γεγονότα στο Εργατικό Κέντρο Πάτρας - Ηλειακά Νέα - myILIAnews.gr\nΒρίσκεστε εδώ: Πρωτοσέλιδο | Πολιτική | Πύργος: Η Δημοκρατική Αγωνιστική Συσπείρωση για τα γεγονότα στο Εργατικό Κέντρο Πάτρας\nΠύργος: Η Δημοκρατική Αγωνιστική Συσπείρωση για τα γεγονότα στο Εργατικό Κέντρο Πάτρας\nΧαιρετίζουμε την κίνηση των ταξικών Σωματείων της Πάτρας, να πάρουν στα χέρια τους την υπόθεση του Συνεδρίου του Εργατικού Κέντρου, κόντρα στη νοθεία και τους μηχανισμούς της εργοδοσίας. Τους κάνουμε ξεκάθαρο ότι δεν θα περάσει η προσπάθειά τους να εκφυλίσουν και να βάλουν εμπόδια στο να δυναμώσει η πάλη των εργαζομένων ενάντια στην επίθεση της μεγαλοεργοδοσίας. Οι νοθείες και τα ψέματα έχουν κοντά ποδάρια.\nΚοντά ποδάρια έχουν και οι «μαϊμουδιές» που κάνει η νόθα διοίκηση στο ΕΚ Πύργου. Είδαμε ανακοίνωση στον τοπικό τύπο ως απόφαση του ΔΣ για να στηρίξουν τις νοθείες των ομοίων τους στην Πάτρα χωρίς καν να καλέσουν για συνεδρίαση το συμβούλιο. Αλλά περιμέναμε κάτι διαφορετικό από αυτούς που τόσα χρόνια εκλέγονται ΑΚΡΙΒΩΣ με τον ίδιο τρόπο;\nΜιλούν για χούντα, για πραξικόπημα, για μαύρο μέτωπο του συνδικαλισμού. Είναι γελοίοι! Πραξικοπημα είναι αυτό που κάνουν οι ίδιοι που τόσα χρόνια με ψεύτικους συσχετισμούς κρατούν τα ΕΚ, που γράφουν στα παλιά τους τα παπούτσια τις συλλογικές διαδικασίες και την ίδια την λειτουργία των σωματείων. Μαύρο μέτωπο είναι αυτοί που υπερασπίζονται τα συμφέροντα της εργοδοσίας και καλούν για συναίνεση και παζάρεμα των δικαιωμάτων μας με την μεγαλοεργοδοσία.\nΗ αντιπαράθεση και η κόντρα που έχει ανοίξει είναι δίκαιη και αφορά όλη την εργατική τάξη. Δεν είναι μια μάχη για τα κουκιά, είναι μια ουσιαστική μάχη για το τι προσανατολισμό θα έχει το εργατικό κίνημα. Είναι μια μάχη για να σταματήσουν οι συνδικαλιστικές οργανώσεις να είναι μηχανισμός της εργοδοσίας και του εργοδοτικού συνδικαλισμού, που το μόνο που επιδιώκει είναι να υποτάξει τους εργάτες στις επιδιώξεις των επιχειρηματιών και των βιομηχάνων της περιοχής μας.\nΘέλουμε εργατικά σωματεία αποκούμπι και πραγματικό στήριγμα των εργατών και των αγώνων τους, και όχι παραμάγαζα του εργοδοτικού κυβερνητικού συνδικαλισμού.\nΈχουμε καθήκον λοιπόν, απέναντι στους εργάτες να πάρουμε μέτρα! Η βρωμιά τους έχει ξεχειλίσει.\nΣε μια περίοδο που ο λαός στενάζει κάτω από τα βάρβαρα μέτρα, δεν θα αφήσουμε να υπάρχουν μέσα στα σωματεία και σε άλλους φορείς του κινήματος ο συμβιβασμός, η υποταγή και να εξυπηρετούνται τα συμφέροντα της εργοδοσίας και όχι των εργατών. Αυτόν τον αγώνα δίνουν και οι συνάδελφοι στην Πάτρα αυτές τις μέρες. Και στο Εργατικό Κέντρο Πάτρας και στο Εργατικό Κέντρο Πύργου και σε όλη την Ελλάδα θα πάρουν την απάντηση που τους αρμόζει.\nΟργανώνουμε τη δράση μας με επίκεντρο για την επιτυχία της πανεργατικής απεργίας στις 14 Δεκέμβρη. Καλούμε τους εργαζόμενους να απαντήσουν με καθολική συμμετοχή στην απεργία, για συλλογικές συμβάσεις εργασίας, ενάντια στον αντιλαϊκό προϋπολογισμό του 2018, να μην περάσουν η κατάργηση του δικαιώματος της απεργίας, ο περιορισμός της συνδικαλιστικής δράσης, για να μην χαθεί κανένα λαϊκό σπίτι.\nΕΡΓΑΤΙΚΑ ΚΕΝΤΡΑ ΣΤΟ ΠΛΕΥΡΟ ΤΩΝ ΕΡΓΑΤΩΝ\nΟΧΙ ΣΥΜΜΑΧΟΥΣ ΤΩΝ ΑΦΕΝΤΙΚΩΝ


Φτιάξετε τον ιδανικό εξωτερικό χώρο στο σπίτι και παίξτε με το παιδί σας - GoniosCy\nHome » Φτιάξετε τον ιδανικό εξωτερικό χώρο στο σπίτι και παίξτε με το παιδί σας\nΧορηγός άρθρου τα προϊόντα εξωτερικού φωτισμού της DIMCO\nΓια τα παιδιά τώρα που είναι καλοκαίρι σημαίνει ότι ήρθε η ώρα για ατελείωτο παιχνίδι. Μπορούν να βγαίνουν από το σπίτι και να χαίρονται τον καλό καιρό με ατελείωτες ώρες παιχνιδιού. Ήρθε η ώρα να φτιάξετε τον ιδανικό εξωτερικό χώρο στο σπίτι και παίξτε με το παιδί σας.\nΑπό παιχνίδια, κούνιες, μικρές φουσκωτές πισίνες και άλλα που θα σας βοηθήσουν να δημιουργήσετε έναν όμορφο χώρο για παιχνίδι στον κήπο ή την αυλή σας.\nΗ κούνια για παράδειγμα είναι ένα διαχρονικό παιχνίδι που κάθε παιδί αγαπάει. Ας πούμε μια κρεμαστή κούνια θα χαρίσει ομορφιά στον χώρο σας και θα εντυπωσιάσει. Δεν είναι ανάγκη να την αγοράσετε αφού μπορείτε πολύ εύκολα να τη φτιάξετε μόνοι σας! Το μόνο που θα χρειαστείτε είναι ξύλα και ένα βιδολόγο.\nΤα βήματα είναι απλά και μπορείτε να τα ακολουθήσετε όπως περιγράφονται πιο κάτω.\nΞεκινάτε από την βάση της κούνιας.\nΠρώτα πρώτα πρέπει να φτιάξετε το κάθισμα της κούνιας. Το σχέδιο είναι αρκετά απλό και οι εικόνες δείχνουν τη διαδικασία βήμα-βήμα.\nΣτο πρώτο πλαίσιο βιδώστε τα ξύλα όπως φαίνονται στην παραπάνω εικόνα. Αυτή είναι η βάση της κούνιας.\nΦτιάξτε και την πλάτη της κούνιας βιδώνοντας τα ξύλα, όπως δείχνουν οι εικόνες.\nΣτερεώστε καλά την πλάτη πάνω στη βάση με αρκετές βίδες. Προσθέστε και τα οριζόντια ξύλα στην βάση και βιδώστε τα. Μπορείτε να βάλετε και μπράτσα. Βιδώστε δύο ξύλα σε σχήμα Γ και στερεώστε τα πάνω στη βάση.\nΠάρτε χοντρή αλυσίδα και η κούνια είναι έτοιμη. Μπορείτε να τη βάψετε σε ότι χρώμα θέλετε και να την κρεμάσετε στην αυλή σας.\nΑκόμα καλύτερα μπορείτε να φτιάξετε το δικό της στήριγμα και να την τοποθετήσετε όπου θέλετε.\nΠως θα φτιάξετε το στήριγμα της κούνιας.\nΒάλτε δύο μεγάλα ξύλα σε σχήμα Λ. Τοποθετήστε τα “πόδια” αρκετά ανοιχτά για μεγαλύτερη ισορροπία και αντοχή.\nΕνώστε το πάνω μέρος τους με αυτόν τον τρόπο και από τις δύο πλευρές για να είναι πιο σταθερό. Προσέξτε να μην ακουμπάνε μεταξύ τους τα ξύλα στην κορυφή και να κόψετε αυτό το μικρό ορθογώνιο αυλάκι στο μικρό ξύλο, γιατί εδώ θα στηρίζεται μετά το οριζόντιο δοκάρι της κορυφής.\nΒάλτε ξύλα και ενώστε τα σε ακόμη δύο σημεία όπως δείχνουν οι εικόνες. Αφού το βάψετε μαζί με το επιπλέον ξύλο και το αφήσετε να στεγνώσει, μπορείτε να το τοποθετήσετε όπου θέλετε στον κήπο σας.\nΠήρατε μια ιδέα για το πώς να φτιάξετε μια κρεμαστή κούνια για τον κήπο σας. Μπορείτε να την προσαρμόσετε στο μέγεθος που θέλετε και να την χαρείτε ακόμη και στο μπαλκόνι σας!\nΈνας έξυπνος φωτισμός γύρω από την κούνια σίγουρα θα αυξήσει την ομορφιά και θα προσφέρει φαντασία στο όλο σας εγχείρημα. Μην ξεχνάτε πως παίζει πάρα πολύ σημαντικό ρόλο η επίδραση του φωτός στην ανθρώπινη ψυχολογία.


Ανανάς: Τελικά βοηθάει στο αδυνάτισμα; - Γυναικεία καθημερινή αδυνάτισμα κοστούμι\nΓυναικεία καθημερινή αδυνάτισμα κοστούμι. Το κοστούμι της Δούκισσας Νομικού θα το λατρέψεις - Είναι στο πιο γυναικείο χρώμα\nΡούχα καθημερινά, αλλά και πιο βραδινά, ιδανικά για κάθε γούστο και σωματότυπο, αφού η γνωστή σουηδική εταιρεία ένδυσης διαθέτει εκτός των άλλων σειρά με μεγάλα μεγέθη αλλά και ρούχα εγκυμοσύνης για τις μέλλουσες μαμάδες. Πάρτε μια γεύση από τη νέα συλλογή!\nΤην τιμητική τους φέτος θα έχουν τα μπλουζάκια με βολάν, καθώς και τα πλεκτά ή δικτυωτά. Εξίσου must όμως θα είναι και τα τοπ με πουά, ρίγες και καρό σχέδια. Και βέβαια δεν θα λείψει η μεγάλη ποικιλία στα χρώματα της Άνοιξης και του Καλοκαιριού.\nΓυναικεία πουκάμισα από τη νέα συλλογή Τα γυναικεία πουκάμισα είναι ιδανικά για την περίοδο της Άνοιξης και του Καλοκαιριού.\nΕίναι δροσερά και ταιριάζουν με όλα. Μπορούν να φορεθούν από το πρωί στο γραφείο και τη βόλτα μέχρι τη βραδινή έξοδο ή μια επίσημη εκδήλωση. Ενδιαφέρουσα πρόταση αποτελεί και το πουκάμισο από διαφάνεια με φουσκωτά μανίκια.\nΤο ιδιαίτερο αυτό σχέδιο συνδυάζει δυο από τις κορυφαίες τάσεις της σεζόν. Επίσης, τα γυναικεία πουκάμισα της δημοφιλούς φίρμας δεν έχουν μεγάλη ποικιλία μόνο στα χρώματα και τα σχέδια, αλλά και στις γραμμές τους. Με αυτό τον τρόπο μπορούν να φορεθούν από οποιονδήποτε σωματότυπο και να δείχνουν εκπληκτικά. Επιλέξτε λοιπόν ανάμεσα στα μεσάτα, ελαστικά, oversized ή κλασσικά κοψίματα αυτό που κολακεύει περισσότερο τη σιλουέτα σας και φορέστε το κάνοντας αμέτρητους ανοιξιάτικους και καλοκαιρινούς συνδυασμούς ρούχων.\nΕίναι δροσερό και μπορεί από μόνο του να ολοκληρώσει την εμφάνιση μιας γυναίκας σε κάθε περίσταση.\nΣυνδυάζοντας το με τα κατάλληλα αξεσουάρ και παπούτσια μπορείτε να απογειώσετε το look σας. Κάποια είναι ιδανικά για καθημερινές εμφανίσεις, ενώ άλλα για πιο επίσημες, όπως ένας γάμος.\nΕπίσης, υπάρχουν σχέδια πιο νεανικά και ανάλαφρα, άλλα και κάποια πιο chic και βραδινά. Το μόνο που μένει είναι να βρείτε το κατάλληλο για την περίσταση και τον σωματότυπο σας. Ασχέτως λοιπόν με το μήκος τους, αλλά και το κόψιμο τους, τα δυο αυτά στυλ φούστας θα φορεθούν κατά αφαιρέστε το λίπος σε μία εβδομάδα. Από εκεί και πέρα, must θα είναι και οι καρό, πουά και animal print φούστες.\nΤολμήστε λοιπόν να ξεφύγετε από τις κλασσικές μονόχρωμες επιλογές και δοκιμάστε ένα μοτίβο που θα δώσει άλλη νότα στο ανοιξιάτικο και καλοκαιρινό ντύσιμο σας. Εξίσου σημαντική τάση θα είναι όμως αυτή την Άνοιξη και το Καλοκαίρι και τα τζιν.\nΓυναικεία πουκάμισα από τη νέα συλλογή\nΚαι μάλιστα, τα συγκεκριμένα παντελόνια διατίθενται σε πολλά χρώματα και print. Αυτές είναι όμως μόνο μερικές από τις κορυφαίες επιλογές της σεζόν. Στο online, αλλά και τα φυσικά καταστήματα συμβουλές απώλειας βάρους σώματος βρείτε πολύ περισσότερες όμορφες προτάσεις για το καθημερινό, αλλά και το βραδινό σας γυναικεία καθημερινή αδυνάτισμα κοστούμι.\nΚαι βέβαια ας μην ξεχνάμε πως την τιμητική τους έχουν και τα σορτς. Θα τις δούμε σε πληθώρα σχεδίων και γραμμών, γεγονός που τις κάνει ιδανικές για κάθε σωματότυπο και περίσταση. Πιο συγκεκριμένα, οι σαλοπέτες με παντελόνι, αλλά και με σορτς αποτελούν μια όμορφη ανοιξιάτικη και καλοκαιρινή ιδέα για πρωινές casual εμφανίσεις.\nΑντίστοιχα δημοφιλείς θα είναι και οι boilersuits, με τις τζιν να είναι οι πιο χαρακτηριστικές.\nΦθινόπωρο Γυναίκα Κομψά αδυνάτισμα Ακανόνιστες φούντες Λάκα Δύο Κομμάτ – Carobola\nΑπό εκεί γυναικεία καθημερινή αδυνάτισμα κοστούμι πέρα, υπάρχουν πολλά ακόμη σχέδια. Κάποια είναι πιο καθημερινά, ενώ δεν λείπουν και τα πιο επίσημα, τα οποία είναι ιδανικά ακόμη και για έναν γάμο ή μια βάπτιση.\nΤα κλασσικά σχέδια αποτελούν μόνο ένα μικρό μέρος της κομψής αυτής συλλογής. Εξίσου ωραία ιδέα για πιο καλοκαιρινές εμφανίσεις αποτελούν τα κοστούμια με σορτς ή κοντομάνικο σακάκι.\nH&M Άνοιξη / Καλοκαίρι Top γυναικεία ρούχα από τη νέα collection\nΑνανάς: Τελικά βοηθάει στο αδυνάτισμα; O ανανάς αποτελεί μια πλούσια πηγή αντιοξειδωτικών στοιχείων Ένα τροπικό φρούτο ιδανικό για αποτοξίνωση.\nΕίναι δροσερά και δεν έχουν τίποτα να ζηλέψουν από τον κλασσικό συνδυασμό σακάκι παντελόνι. Άλλωστε οι τάσεις της Άνοιξης και του Καλοκαιριού για το έχουν θέσει τα σορτς στην κορυφή της λίστας.\nΕίναι ιδανικά για την αρχή της Άνοιξης που ακόμη οι θερμοκρασίες δεν είναι ιδιαίτερα υψηλές, αλλά και για τα δροσερά βράδια του Καλοκαιριού. Τα must κομμάτια της σεζόν λοιπόν θα είναι το δερμάτινο ή τζιν μπουφάν, η καμπαρντίνα, αλλά και τα λεπτά σαφάρι πανωφόρια.\nΠρόκειται για κομμάτια καθημερινά και casual, καθώς και για πιο επίσημα, τα οποία μπορούν να καλύψουν κάθε ανάγκη και περίσταση. Βέβαια ας μην ξεχνάμε και την μεγάλη ποικιλία σε ολόσωμα μαγιό εγκυμοσύνης.\nΠώς μπορεί ένας άνθρωπος να χάσει βάρος


Είναι η Kylie Jenner έγκυος; H φωτογραφία που «έβαλε φωτιά» στο Instagram! - Queen.gr\nΔείτε την και τα συμπεράσματα δικά σας\nΑν γνωρίζει να κάνει πολύ καλά ένα πράγμα, τότε σίγουρα αυτό είναι να προκαλεί. Η Kylie Jenner φροντίζει καθημερινά να «δίνει τροφή» για σχόλια μέσω των φωτογραφιών που ποστάρει στον προσωπικό της λογαριασμό στο Instagram.\nΓια μία ακόμη φορά, λοιπόν, έφερε «τα πάνω κάτω» με ένα και μόνο σχόλιό της.\nΗ 18χρονη reality star δημοσίευσε αυτή τη φωτογραφία και έγραψε από κάτω τη λέξη baby προκαλώντας πανικό! Η Kylie έκρυψε ελαφρώς την κοιλιά της με το τζιν jacket και άφησε τους fans της με πολλά ερωτηματικά. Αμέσως τα σχόλια έπεσαν βροχή!\nΚαι αφού άφησε λίγη ώρα να περάσει και να γίνει ένας μικρός χαμούλης, στη συνέχεια η Jenner πόσταρε την ακόλουθη φωτογραφία δείχνοντάς μας επιδεικτικά την επίπεδη κοιλιά της. Μάλισταααα!\nEπιτέλους: Η νέα σχέση της Katie Holmes μόλις... επιβεβαιώθηκε


Τα 10 καλύτερα εστιατόρια κοντά σε: Bodegas Pinord\nLa vinya del Mar: Εστιατόρια στην περιοχή\nΤα καλύτερα εστιατόρια κοντά σε: Bodegas Pinord, Vilafranca del Penedes\nΕστιατόρια κοντά σε: Bodegas Pinord\nCarrer Del Doctor Pasteur, 6, 08720 Vilafranca del Penedes, Ισπανία\nBodegas Pinord: Διαβάστε κριτικές\n0,1 χλμ. από Bodegas Pinord\n0,2 χλμ. από Bodegas Pinord\nΝο 48 από 109 εστιατόρια για: Vilafranca del Penedes\nP0 Camp dels Rolls 6 Pº Camp dels Rolls 6\n0,3 χλμ. από Bodegas Pinord\n0,4 χλμ. από Bodegas Pinord\n0,6 χλμ. από Bodegas Pinord\nΝο 74 από 109 εστιατόρια για: Vilafranca del Penedes\nΝο 27 από 109 εστιατόρια για: Vilafranca del Penedes\nΧάρτης Bodegas Pinord


ΚΑΣΤΟΡΙΑ - «Τα ασταθή Βαλκάνια και οι εξελίξεις στο Σκοπιανό ζήτημα\nΠΡΟΣΚΛΗΣΗ. Αίθουσα Μουσείου Μακεδονικού Αγώνα Νομού Καστοριάς. Σας προσκαλούμε να τιμήσετε με την παρουσία σας,. το Πρόγραμμα Δράσεων του Σπουδαστηρίου μας, που αφορά την παρουσίαση, την προβολή της τοπικής μας ιστορίας. και γενικότερα την ιστορία της Μακεδονίας μας. Με πολλή ...\nΗττήθηκε από τον πρωτοπόρο Γ.Σ. Περιστερίου η Καστοριά\nΜε την 13η αγωνιστική συνεχίστηκε το πρωτάθλημα της Α'2 Κατηγορίας Μπάσκετ των Ανδρών το Σάββατο 13 Ιανουαρίου. Η ομάδα της Καστοριάς ηττήθηκε σε εκτός έδρας αναμέτρηση από τον πρωτοπόρο Γ.Σ. Περιστερίου, με σκορ 72-61, πραγματοποιώντας μία πολύ θετική εμφάνιση. Αναλυτικά τα ...\nΟ ΑΓΙΟΣ ΒΑΣΙΛΗΣ ΤΩΝ ΕΥΧΩΝ – ΕΠΙΣΗΜΑ ΕΓΚΑΙΝΙΑ ΣΤΗΝ ΚΑΣΤΟΡΙΑ 14-12-2016. Την Πέμπτη, 15 Δεκεμβρίου, στις 6 το απόγευμα σας περιμένουμε όλους για τα επίσημα εγκαίνια στον «Αϊ Βασίλη Των Ευχών».Ο Αϊ Βασίλης έρχεται μ έναν μαγ... Διαβάστε περισσότερα · « · 1 · 2 ... 712 · 713 · 714 · 715 ...\nΓΣ Περιστερίου - ΑΣ Καστοριάς 72-61 Highlights\nΕιδήσεις με θέμα grbasket: ΓΣ Περιστερίου - ΑΣ Καστοριάς 72-61 Highlights καθώς και όλα τα νέα για grbasket στο http://www.grbasket.gr/\nΑναδρομικά: Ποιοι συνταξιούχοι θα δούνε έως και 1.880 ευρώ στο λογαριασμό τους (ΠΙΝΑΚΕΣ)\nΟ ΣΤΑΜΑΤΗΣ ΣΠΑΝΟΥΔΑΚΗΣ ΣΤΗ ΘΕΣΣΑΛΟΝΙΚΗ


Ντρεϊλίνι - Ξενοδοχεία\nΝτρεϊλίνι: Αναζήτηση ξενοδοχείων\nΝτρεϊλίνι: Πότε επισκέπτεστε αυτόν τον προορισμό;\nΔείτε ξενοδοχεία για Ντρεϊλίνι στο χάρτη\nΝτρεϊλίνι: Εξερευνήστε την πόλη\nΑν θέλετε να βρείτε ένα νέο αγαπημένο προορισμό, μην ψάχνετε άλλο. Οι επισκέπτες δεν θα βρουν πολλά γνωστά αξιοθέατα στην περιοχή (Ντρεϊλίνι), αλλά δεν θα χρειαστεί να πάνε μακριά, για να επισκεφτούν μέρη όπως: Παλάντιουμ και Μνημείο Ελευθερίας. Στα δημοφιλή αξιοθέατα στη γύρω περιοχή συμπεριλαμβάνονται: Εκκλησία Αγίου Ιωάννη και Powder Tower.\nΝτρεϊλίνι: Πού να μείνετε\nΟ προορισμός αυτός (Ντρεϊλίνι) αποτελεί μια φιλόξενη πόλη και διαθέτει μεγάλη γκάμα ξενοδοχείων για όλα τα γούστα. Μπορείτε να βρείτε έως και 445 προσφορές για καταλύματα στην περιοχή (Ντρεϊλίνι) στη Hotels.com, ορισμένα εκ των οποίων με έκπτωση έως και 50%. Έχουμε τιμές δωματίων που ξεκινούν από 6 USD τη νύχτα και παρακάτω θα βρείτε τα ξενοδοχεία με βάση την αξιολόγηση με αστέρια σε Ντρεϊλίνι, καθώς και στη γύρω περιοχή:\nΝτρεϊλίνι: Τρόποι μετάβασης\nΠετάξτε σε: Ρίγα (RIX-Διεθνές αεροδρόμιο Ρίγας), 16,4 χλμ. από το κέντρο της πόλης (Ντρεϊλίνι).\nΝτρεϊλίνι: Τι να δείτε στη γύρω περιοχή\n• Παλάντιουμ (6,7 χλμ. από το κέντρο της πόλης)\n• Μνημείο Ελευθερίας (7,5 χλμ. από το κέντρο της πόλης)\n• Εκκλησία Αγίου Ιωάννη (7,7 χλμ. από το κέντρο της πόλης)\n• Powder Tower (7,7 χλμ. από το κέντρο της πόλης)\n• Great Guild Hall (7,8 χλμ. από το κέντρο της πόλης)\nΝτρεϊλίνι: Πότε να πάτε


Ποταμός φιδιών στοκ εικόνες. εικόνα από πτώσεις, βακκινίων - 16257712\nΤο φίδι είναι ένας σημαντικός ποταμός μεγαλύτερη περιοχή Pacific Northwest των Ηνωμένων Πολιτειών. Είναι ο μεγαλύτερος και μακρύτερος παραπόταμος του ποταμού της Κολούμπια, ο οποίος είναι ο μεγαλύτερος βορειοαμερικανικός ποταμός που εκκενώνει στο Ειρηνικό Ωκεανό.  αυξανόμενος στο δυτικό Wyoming, ο ποταμός περνά δυτικά την πεδιάδα ποταμών φιδιών, και το Βορρά στροφών σε κενό στην Κολούμπια στον τομέα τρι-πόλεων της κατάστασης της Ουάσιγκτον, που στραγγίζει 108.000 τετραγωνικά μίλια (280.000 km2) στα μέρη έξι ΑΜΕΡΙΚΑΝΙΚΏΝ κρατών.\nφθινοπώρου φωτεινά σταθ&epsil μεγάλος πεταλοειδής πανοραμικός φαραγγιών κάμψεων ποταμός τοπίων yangtze ποταμός ποταμός του Κολοράντο Αντανάκλαση βουνών στη λίμνη Πορφυρό ηλιοβασίλεμα Tahoe Ηλιοβασίλεμα στον ποταμό φιδιών Μαγικά ρόδινα rhododendron λουλούδια στο θερινό βουνό\nΧέλι Λίγο μαύρο φίδι που κολυμπά πέρα από την ακίνητη λίμνη Ανατολή που λαμβάνεται στις πτώσεις κύκνων Δύο μακριές necked χελώνες που στηρίζονται σε ένα κούτσουρο Ποταμός με τα πεσμένα δέντρα και το μικρό φίδι Χωρίστε σε τετράγωνα το tessellata Natrix φιδιών στη Δημοκρατία της Τσεχίας\nΠερισσότερες στοκ φωτογραφίες από Amanda Wanner πορτφόλιο\n1000 καταρράκτης ανοίξεων Ποταμός Boise Ποταμός Boise shoshone πτώσεων shoshone πτώσεων


Ferrari Black Ferrari κολόνια - ένα άρωμα για άνδρες 1999\nΣχεδιαστές » F-H » Ferrari\nFerrari Black Ferrari για άνδρες\nSponsoredΑπευθείας αγορά ΜΕΓΑΛΗ ΠΡΟΣΦΟΡΑ σε ήΠολλά αντικείμενα προς πώληση Σύνδεση με προσφορές Καταστημάτων:FragranceNet.com 3 items for 7.99 - 23.99 USDBeautyspin.com 2 items for 11.04 - 27.15 USDThePerfumeSpot.com 1 product for 28.99 USDWalgreens 1 product for 29.99 USDLuxury Perfume 2 items for 31.08 - 43.50 USDStrawberryNET.com 1 product for 34.00 USDΔείτε τα προϊόντα...\nFerrari Black από Ferrari είναι ένα Αρωματικο Φουγκερ άρωμα για άνδρες. Ferrari Black κυκλοφόρησε το έτος 1999. Οι νότες κορυφής είναι λάιμ, δαμάσκηνο, Περγαμόντο και κόκκινο μήλο; οι μεσαίες νότες είναι Κανέλα, γιασεμί, τριαντάφυλλο και Κάρδαμο; οι νότες της βάσης είναι Κεχριμπάρι, Βανίλια, Μόσχος και Κέδρος. Πυραμίδα Αρώματος\nΠερισσότερα σχετικά με τα αρώματα στα Αγγλικά / More in English language about Ferrari Black by Ferrari.\nFerrari Black Σχόλια Αρωμάτων\nΣύνδεση με προσφορές αγορώνFragranceNet.comEau De Toilette 0.13oz7.99 USDFerrari Black by Ferrari EDT .13 oz Mini for MenBeautyspin.comEau De Toilette 4.2oz11.04 USDFerrari Ferrari Black 1999 Eau De Toilette tester for men 4.2 ozFragranceNet.comEau De Toilette 4.2oz21.99 USDFerrari Black Shine by Ferrari EDT Spray 4.2 oz Tester for MenFragranceNet.comEau De Toilette 4.2oz23.99 USDFerrari Black by Ferrari EDT Spray 4.2 oz for MenBeautyspin.comEau De Toilette 4.2oz27.15 USDFerrari Black Shine Eau De Toilette for men 4.2 ozThePerfumeSpot.comEau De Toilette 4.2oz28.99 USDFerrari Black by Scuderia Ferrari, 4.2 oz Eau De Toilette Spray for MenWalgreensEau De Toilette 29.99 USDFerrari Black Eau de Toilette Spray - 1.3 fl ozLuxury PerfumeCologne 31.08 USDFerrari Black ShineStrawberryNET.comEau De Toilette 4.2oz34.00 USDFerrari Black Shine Eau De Toilette Spray 125ml 4.2ozLuxury PerfumeGift Set 43.50 USDScuderia Ferrari Black Gift Set\nΑυτή η σελίδα περιέχει πληροφορίες, σχόλια, σημειώσεις αρώματα, εικόνες, νέες αγγελίες, vintage αφίσες και βίντεο σχετικά με Ferrari Ferrari Black fragranceαλλά δεν εγγυάται την ακρίβεια των πληροφοριών. Εάν έχετε περισσότερες πληροφορίες σχετικά με Ferrari Ferrari Black, μπορείτε να επεκτείνετε με την προσθήκη ενός προσωπικου άρωματος . Το Fragrantica έχει ένα μοναδικό γνώμονα το χρήστη και ενα σύστημα κατάταξης και μπορεί να ταξινομήσει Ferrari Black by Ferrari.\nΚάντε κλικ στις κατάλληλες επιλογές για τη μορφή ταξινόμησης του άρωματος κάτω από την εικόνα άρωματος. Επίσης, μπορείτε να βρείτε συνδέσεις με τρίτες ιστοσελίδες κόμμα / καταστήματα στο Διαδίκτυο, αλλά το Fragrantica δεν έχει καμία πρόσβαση ή έλεγχο σε αυτές τις ιστοσελίδες. Δεν δίνουμε εγγυήσεις ούτε φέρουμε την ευθύνη για ό, τι μπορείτε να βρείτε ως αποτέλεσμα αυτών των δεσμών, ή για οποιεσδήποτε μελλοντικές συνέπειες που περιλαμβάνουν αλλά δεν περιορίζονται στην απώλεια χρημάτων. Τα σχόλια των χρηστών για Ferrari Black by Ferrari αντιπροσωπεύουν τις απόψεις των συγγραφέων μόνο και δεν αντανακλούν τις απόψεις του Fragrantica.


Πόσο μας προστατεύουν ροφήματα, ποτά και νερό\nΑύγουστος 18, 2019, 22:27:12 μμ\nΘέμα: Πόσο μας προστατεύουν ροφήματα, ποτά και νερό (Αναγνώστηκε 1459 φορές)\n« στις: Δεκέμβριος 13, 2008, 10:42:13 πμ »\nΤο νερό βοηθάει στο αδυνάτισμα, ο καφές προστατεύει από την τερηδόνα, η μπίρα είναι πλούσια σε βιταμίνες και μειώνει τη χοληστερόλη, ενώ το Bloody Mary έχει αντιοξειδωτική δράση και προστατεύει την καρδιά! Αυτές είναι μόνο μερικές από τις ευεργετικές ιδιότητες ποτών και ροφημάτων που έχουν αποδειχθεί επιστημονικά και που σύμφωνα με τους ειδικούς έχουν πολλά οφέλη για την υγεία, αρκεί βεβαίως να καταναλώνονται με μέτρο και όχι... με το λίτρο!\nΚΑΦΕΣ: Το νούμερο ένα αφυπνιστικό δεν είναι ιδανικό μόνο για να ξεκινήσει κανείς καλά τη μέρα του. Σύμφωνα με έρευνα του Πανεπιστημίου Χάρβαρντ, χάρη στη διεγερτική του δράση ο καφές ενισχύει τη μακροζωία, ενώ μακροπρόθεσμα προστατεύει από εκφυλιστικές νόσους, όπως η άνοια και το Αλτσχάιμερ, από τις καρδιακές παθήσεις, ακόμη και από την τερηδόνα! Αν και μέχρι τώρα κατηγορείται ότι συμβάλλει στην πρόκληση της τερηδόνας, έρευνα του Πανεπιστημίου της Πάβια αναφέρει ότι ο καβουρδισμένος καφές προφυλάσσει από αυτήν καθώς εμποδίζει τη βακτηριακή διαδικασία που την προκαλεί. Επίσης, έρευνα του Πανεπιστημίου της Βόρειας Ντακότα έδειξε ότι βάζει φρένο στις βλαβερές συνέπειες της χοληστερόλης και φυσικά φτιάχνει τη διάθεση!\nΜΠΙΡΑ: Εχει κατηγορηθεί σχεδόν όσο και ο καφές, όμως η μπίρα έχει και τα καλά της. Προσφέρει πολλές βιταμίνες στον οργανισμό καθώς οι πρώτες ύλες από τις οποίες παρασκευάζεται, όπως το κριθάρι, η μαγιά, το νερό και ο λυκίσκος, έχουν υψηλή διατροφική αξία. Η περιεκτικότητά της σε αλκοόλ είναι χαμηλή γι’ αυτό απορροφάται πιο αργά από το στομάχι, με αποτέλεσμα η συγκέντρωση αλκοόλ στο αίμα να είναι πιο χαμηλή. Η μπίρα περιέχει διπλάσια αντιοξειδωτικά από το λευκό κρασί, γι’ αυτό όταν καταναλώνεται με μέτρο μειώνει τον κίνδυνο εμφάνισης καρδιαγγειακών παθήσεων και καρκίνου, ενισχύει το ανοσοποιητικό σύστημα και μειώνει τα επίπεδα της χοληστερόλης. Επίσης, αποτελεί φυσική πηγή της βιταμίνης Β12, ενώ είναι πλούσια σε βιταμίνες του συμπλέγματος Β και κυρίως σε νιασίνη και φολικό οξύ, ενώ περιέχει ασβέστιο και μαγνήσιο, το οποίο καταπολεμά την πέτρα της χολής και βοηθά στην απόφραξη των χοληφόρων οδών και του ήπατος. Τέλος, ένα ποτήρι μπίρα τη μέρα μειώνει τον κίνδυνο εμφάνισης πέτρας στους νεφρούς.\nBLOODY MARY: Μπορεί να περιέχει αρκετό αλκοόλ λόγω της βότκας, όμως σύμφωνα με έρευνα του Πανεπιστημίου Oulu της Δανίας, ο χυμός ντομάτας που περιέχει μπορεί να βοηθήσει αρκετά τον οργανισμό, αφού προστατεύει την καρδιά και το κυκλοφορικό. Σύμφωνα με έρευνα της Αμερικανικής Καρδιολογικής Εταιρείας, το λυκοπένιο που υπάρχει στο χυμό της ντομάτας έχει αντιοξειδωτικές ιδιότητες και βοηθά στην αποσυμφόρηση των αρτηριών.\nΠΡΑΣΙΝΟ ΤΣΑΙ: Σύμφωνα με μελέτη του State University στο Μπλάκσμπουργκ των ΗΠΑ, το πράσινο τσάι μειώνει την πίεση του αίματος, τη χοληστερίνη και βοηθάει στο αδυνάτισμα. Επίσης, ενισχύει το ανοσοποιητικό σύστημα και την πέψη, δυναμώνει τα κόκαλα, επιβραδύνει τη γήρανση της επιδερμίδας και προστατεύει το σμάλτο των δοντιών. Σε ό,τι αφορά την κατανάλωσή του, οι ειδικοί συνιστούν ακόμη και τέσσερα με έξι φλιτζάνια τη μέρα.\nΦΡΕΣΚΟΣ ΧΥΜΟΣ ΠΟΡΤΟΚΑΛΙ: Είναι πολύ πλούσιος σε βιταμίνες και μαγνήσιο που προστατεύει την υγεία των οστών, αλλά και σε φολικό οξύ που ενισχύει το καρδιαγγειακό σύστημα, μειώνει τον κίνδυνο καρδιακής προσβολής και εγκεφαλικών και προλαμβάνει τη δημιουργία ανωμαλιών της σπονδυλικής στήλης, του νωτιαίου μυελού και του εγκεφάλου στα έμβρυα. Ωστόσο, περιέχει πολλές θερμίδες καθώς ένα ποτήρι ισοδυναμεί με την κατανάλωση μιας μερίδας φρούτων, ενώ η υπερβολική κατανάλωση χυμών μπορεί να προκαλέσει διάρροια - κάτι που ισχύει για όλους τους χυμούς και κυρίως για το χυμό μήλου.\nΝΕΡΟ: Ουδέτερο στη γεύση και με ελάχιστες θερμίδες, το νερό βοηθά στη διατήρηση του όγκου του αίματος και απαλλάσσει από το επιπλέον νάτριο, το οποίο μπορεί να προκαλέσει κατακράτηση υγρών. Τέλος, το νερό προλαμβάνει τις στομαχικές διαταραχές που μπορούν να προκαλέσουν κάποια φάρμακα, ενώ βοηθά τον οργανισμό να κάψει περισσότερες θερμίδες!\n« Τελευταία τροποποίηση: Δεκέμβριος 14, 2008, 13:39:01 μμ από THEOHARIS » Καταγράφηκε\n« στις: Δεκέμβριος 14, 2008, 12:29:47 μμ »\nΑπ: Πόσο μας προστατεύουν ροφήματα, ποτά και νερό13\nΚαλο αρθρακι φιλε, ευχαριστουμε για την ενημερωση!!\n« στις: Δεκέμβριος 15, 2008, 09:01:57 πμ »\nΑπ: Πόσο μας προστατεύουν ροφήματα, ποτά και νερό